► Najmanje 20 žrtava uragana na Bahamima\nFoto: Beta/AP/Al Diaz/Miami Herald\nPotraga za preživelima u poplavljenim kućama je tek počela i strahuje se da će konačni bilans žrtava biti veći, rekao je ministar američkim i lokalnim medijima.\nKaripski arhipelag od 700 ostrva pogodili su izuzetno jak vetar i talasi viši od mnogih ostrvskih kuća.\nDorijan je stigao do jugoistočne obale SAD i rano jutros se nalazio oko 170 kilometara južno od Čarlstona, u Južnoj Karolini.\nAmerički meteorolozi su rekli da je uragan kategorije tri, na skali od pet, sa udarima vetra koji dostižu 185 kilometara na čas.\nUragan Dorijan /\nNevreme u Crnoj Gori, neki letovi otkazani ili preusmereni\nNevreme praćeno jakim vetrom zahvatilo je veći deo Crne Gore, zbog čega su pojedini letovi otkazani ili preusmereni.


Vesti online / Sport / Fudbal / Fudbalom protiv krize i tenzija\nU selu Veliki Trnovac pored Bujanovca, u nedelju je odigrana fudbalska utakmica između kluba domaćina "Trnovac" i kluba "Nebeski Andjeli" iz Vranja.\nBesfor Jonuzi iz Velikog Trnovca kraj Bujanovca vatreni je navijač fudbalskog kluba "Trnovac" i sa nestrpljenjem je iščekivao utakmicu svog kluba sa klubom Nebeski anđeli, sastavljenog isključivo od pripadnika Vojske Srbije.\nNavijači prolaze ulicama svog sela idući ka fudbalskom terenu\nKlub Nebeski anđeli registrovan je kao grupa građana iz Vranja i čine ga pripadnici Vojske, a proteklog vikenda gostovao je u najvećem albanskom selu na jugu Srbije u Velikom Trnovcu.\nPrvu utakmicu prošle jeseni odigranu u najvećoj srpskoj vojnoj bazi "Jug" pored Bujanovca "Nebeski anđeli" izgubili su sa dva prema jedan, a revanš u najvećem albanskom selu je završen nerešenim rezultatom - jedan prema jedan.\n"Atmosfera je uvek dobra u Velikom Trnovcu. Mi uživamo kad igramo i gledamo fudbal u ovom mestu gde mladi ljudi nemaju posao, gde je siromaštvo i gde ima problema ali ovde mi uživamo. To je ono što mi volimo", kaže Jonuzi pred duel sa klubom Nebeski anđeli.\nJonuzi je jedan od više stotina navijača okupljenih u grupi "Agallart" koja je u nedelju gromoglasnim navijanjem uz vuvuzele, baklje, petarde i vatromet bodrila svoj klub.\nSudijski zvižduk za početak utakmice navijači su dočekali sa upaljenim bakljama, vatrometom i bačenim trakama koje su pokrile deo terena.\nMeđu navijačima na stadionu Trnovca, koji inače ima odličnu travu za koju kažu da je stigla iz Švajcarske, nije bilo nacionalnih obeležja. Navijači su skandirali i pevali pesme na albanskom jeziku i kažu za njih da su pesme o klubu i navijačima.\nJedinu albansku zastavu pored ograde stadiona na trenutak je razvio maloletni meštanin koji je nakon upozorenja starijih zastavu sklonio.\nJonuzi kaže da, osim za Trnovac, navija i za beogradski Partizan mada u navijačkoj grupi ne dele svi njegove stavove pa dobacuju da svi navijaju i za Zvezdu. Kaže da se u Velikom Trnovcu teško živi da se mladi školuju ali da nemaju para i da svi jedva čekaju nedelju i fudbalsku utakmicu.\nKoliko je zaista teško u opštini Bujanovac pokazuje i statistika po kojoj je ta opština na jugu Srbije jedan od najsiromašnijih opština i rekorder po broju nezaposlenih. U samoj opštini od oko 43 hiljade stanovnika u kojoj 55 odsto čine Albanci bez posla je gotovo svaki peti stanovnik.\n"Mi se ovde osećamo odlično ali pošto nemamo para (za klub) mi novac skupljamo od naroda. Treba nam pomoć da se pripremimo za svaku utakmicu da motivišemo naše igrače da pobede na svakoj utakmici", kaže jedan od navijača Trnovca.\nU isto vreme jedinom tribinom na stadionu jedan od navijača prolazi sa kartonskom kutijom u koju ostali ubacuju novčanice.\n"Sakupimo po 100 evra ali treba nam više. Svako daje koliko ima i može", objašnjava on.\nKlubovi Trnovac i Nebeski anđeli takmiče se u regionalnoj ligi Pčinjskog okruga i fudbaleri iz Velikog Trnovca su trenutno prvi na listi dok je klub sastvaljen od pripadnika VS na petom mestu od ukupno 16 klubova koji se takmiče u toj ligi.\nPredstavnici kluba "Nebeski anđeli" nisu imali navijače, barem ne one koji su glasno pokazivali za koga navijaju, a nisu želeli ni da govore sa novinarima pre utakmice.\nPredsednik kluba Trnovac Nemet Aliju kaže da je klub prošle jeseni u vojnoj bazi Jug dočekan lepo i da je kako kaže "sve bilo sportski". Klub iz Velikog Trnovca ozbiljno se priprema za nastup u višoj ligi a tajna uspeha kluba je prema rečima predstavnika u odličnoj školi fudbala.\n"Imamo ponude za izgrače ne samo iz Srbije nego i iz Evrope", kaže on.\nSRBIJA NATO vojnici u bazi na jugu Srbije?


Skupština o imunitetu Dragana Tomića u subotu : Nadlanu.com\nSkupština o imunitetu Dragana Tomića u subotu\nObjavljeno 14. feb 2014. / 09:32:23\nOn je za "Politiku" rekao da bi vanredna sednica trebalo da se održi u 10 sati.\nAdministrativni odbor Skupštine Srbije doneo je sinoć odluku da predloži parlamentu da odobri određivanje pritvora i vođenje krivičnog postupka protiv poslanika SNS Dragana Tomića zbog krivičnog dela zloupotreba službenog položaja.\nKako je navedeno, ta odluka se donosi zbog "krivičnog dela zloupotreba položaja odgovornog lica po zahtevu Višeg javnog tužilaštva u Beogradu".\nOdbor je, takođe, predložio Skupštini da razmotri taj predlog odluke po hitnom postupku.\nZa pet bivših i sadašnjih funkcionera u "Univerzal banci", među kojima je i predsednik Izvršnog odbora banke i poslanik SNS Dragan Tomić, sinoć je određeno policijsko zadržavanje do 48 sati zbog sumnje da su oštetili banku i pribavili protivpravnu imovinsku korist u ukupnom iznosu od oko 1,35 miliona evra i oko 402 miliona dinara.\nPredsednik Skupštine Srbije i potpredsednik Srpske napredne stranke (SNS) Nebojša Stefanović najavio je danas mogućnost da će parlament na vanrednoj sednici razmatrati ukidanje imuniteta poslaniku SNS-a Draganu Tomiću koji je\npriveden zbog sumnji za malverzacije u Univerzal banci.\n"On se u poslednjoj fazi pozvao na imunitet poslanika koji traje 24 sata. Ja sam spreman da tokom sutrašnjeg dana imamo sednicu Narodne skupštine na kojoj ćemo razmatrati ukidanje imuniteta ovom poslaniku", kazao je Stefanović na televiziji Pink.\nOn je rekao da je u ovom slučaju Srpska napredna stranka pokazala da partijska knjižica ne može nikog da zaštiti i da su svi građani ravnopravni.\nStefanović je izrazio nadu da će predsednik njegove stranke Aleksandar Vučić biti sledeći predsednik Vlade Srbije.\n"Kažem, nadam se, jer može da se desi da SNS dobije većinu glasova, ali da ne osvoji dovoljan broj glasova da formira samostalnu vladu, a onda će nju pokušati da formiraju neke druge stranke", dodao je Stefanović.\nOn je rekao da će posle izbora SNS praviti koalicije "samo sa onim strankama koje su spremne da uđu u dubinsku borbu protiv korupcije i za reforme".


Da li Srbija garantuje za Šešelja? - ebart\nDa li Srbija garantuje za Šešelja?\n25. Jun 2014. godine\nHag/Beograd -- Sudsko veće Haškog tribunala zatražilo je da se Vlada Srbije izjasni da li bi dala garancije za eventualno puštanje Vojislava Šešelja na privremenu slobodu.\nU najnovijoj odluci, donetoj danas, sudije traže da Vlada Srbije u roku od 7 dana odgovori na pitanja: da li je spremna da osigura kućni pritvor za Šešelja i da li je spremna da ga uhapsi ukoliko prekrši uslove privremenog puštanja na slobodu?\nTribunal traži da se vlada obaveže da će Šešelju oduzeti pasoš kako bi ga onemogućila da napušta mesto boravka, da će ga sprečiti da stupa u vezu sa svedocima ili žrtvama, a da će mu za odlaske lekaru obezbediti policijsku pratnju.\nHaške sudije očekuju da s Beogradom budu u stalnoj vezi, ukoliko odluče da Šešelja privremeno oslobode, da o situaciji na terenu izveštavaju sud svakih 14 dana a momentalno ukoliko Šešelj prekrši uslove privremenog puštanja na slobodu. Od vlade se još očekuje i da Šešelju obezbedi punu sigurnost, kao i da jedan ili više njenih predstavnika bude određeno da ga doprati iz Haga i vrati u pritvor, kada za to dođe vreme.\nU isto vreme od vlasti u Holandiji, zemlji domaćinu Haškog tribunala, traži se da i se i ona izjasni o "eventualnom privremenom puštanju na slobodu optuženog".\nRok da Vlada Srbije odgovori sudu je 7 dana, posle čega bi sudsko veće saopštilo odluku da li će se, posle 11 godina, lider radikala, makar privremeno vratiti u Beograd.\nPodsetimo, lider Srpske radikalne stranke Šešelj obavestio je Pretresno veće Haškog tribunala da, ukoliko bude odlučeno da ga privremeno puste na slobodu, ne prihvata nikakva ograničenja, osim onog da neće napuštati teritoriju Srbije.\nMinistarstvo nije zvanično obavešteno\nMinistarstvo pravde Srbije nije do kraja radnog vremena zvanično obavešteno o zahtevu Haškog tribunala da se izjasni o garancijama za moguće puštanje optuženog Vojislava Šešelja na privremenu slobodu do izricanja presude.\nU tom ministarstvu je rečeno da po proceduri Haški tribunal o sličnim zahtevima obaveštava Ministarstvo spoljnih poslova Srbije, koje zatim zahteve šalje Ministarstvu pravde.\nMinistarstvo pravde bi, kao i u sličnim slučajevima ranije, trebalo da sačini predlog odluke o ovom zahtevu iz Haga i prosledi ga Vladi Srbije na usvajanje. Ako Vlada Srbije usvoji, to znači da garantuje za Šešelja, rečeno je za B92 u Ministarstvu.\nFoto: Haški tribunal arhiva


Lekovi koje je poslala Vlada Srbije stigli u Gračanicu - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Lekovi koje je poslala Vlada Srbije stigli u Gračanicu\n12. septembar 2019. Izvor: Tanjug\nU Kliničko-bolnički centar (KBC) Priština, privremeno smešten u Gračanici, stigla je isporuka lekova namenjena za ustanove primarne i sekundarne zdravstvene zaštite.\nMeđu lekovima, koje su obezbedili Ministarstvo zdravlјa i Vlada Srbije, nalaze se antibiotici, anestetici, lekovi namenjeni za lečenje hroničnih bolesnika, kardioloških obolјenja i lekovi koji se koriste u pedijatriji i ginekologiji, prenosi Kosovo online.\nOficir za vezu Beograda i Prištine Dejan Pavićević rekao je prilikom preuzimanja lekova da je najnovija isporuka deo "obećanja predsednika Srbije Aleksandra Vučića da će lјudi na Kosovu i Metohiji imati adekvatnu zdravstvenu zaštitu" i dodao da je najvažnije da su lekovi stigli bez obzira na jako dugu i komplikovanu proceduru na administrativnim prelazima.\n"Iako uslovi za rad baš i nisu najbolјi, ja mislim da će te loše uslove vrlo dobro da nadomesti stručan tim lekara koji je ovde i da su lјudi na Kosovu i Metohiji potpuno i na najkvalitetniji način pokriveni zdravstvenom zaštitom", rekao je Pavićević.\nDirektor KBC Priština u Gračanici Bratislav Lazić je zahvalio je institucijama Srbije na lekovima i pomoći koju dobijaju zdravstvene ustanove na Kosovu.\n"Značajno je što su u ovoj isporuci stigli anestetici, antibiotici, lekovi neophodni za lečenje teških kardioloških bolesnika, zatim lekovi koje koristimo u pedijatriji i ginekologiji, tako da smo veoma zadovolјni količinom i asortimanom pristigle isporuke", rekao je Lazić.\nDirektorka Doma zdravlјa u Gračanici Mirjana Dimitrijević,istakla je da je pošilјka lekova od ogromnog značaja za zdravstvene ustanove na Kosovu.\n"Mi dobijamo određenu količinu antibiotika i lekove za lečenje ostalih hroničnih obolјenja, a ovom isporukom je pokrivena i naša služba hitne medicinske pomoći koja pripada našem Domu zdravlјa i sada se nadam da ćemo imati dovolјno ampuliranih i tabletiranih lekova", rekla je Dimitrijević.\nPredsednik opštine Gračanica Srđan Popović istakao jer da jer pristigla pomoć veoma značajna.\n"Iako smo suočeni sa jednostranim potezima Prištine, pomoć koja je pristigla veoma je dragocena kako za teritoriju naše opštine, tako i za čitavu teritoriju Kosova i Metohije. Posebno ohrabruje činjenica da su predsednik Aleksandar Vučić i Kancelarija za KiM ispunili svoja obećanja i da se neće stati na ovome, što dokazuje da naš narod na KiM nije sam", rekao je Popović.


Izvor: Radio Televizija Vojvodine, 02.Avg.2021, 15:03\nFudbaleri Partizana, ako prođu ruski Soči u trećem kolu, u plej-of fazi kvalifikacija za Ligu konferencija, igraće sa boljim iz duela u kom se sastaju portugalska Santa Klara i Olimpija iz Ljubljane, odlučeno je danas žrebom u Nionu.\nCrno-belima ova faza potenacijalno donosi duel sa bivšim trenerom Savom Miloševićem, koji sada vodi slovenački tim.\nFudbalerima Vojvodine, ako uspešno završe posao sa austrijskim Laskom, potencijalni rival biće ili turski Galatasaraj ili Sent Džonson iz Škotske.\nBolji iz duela Čukarički-Hamarbi igraće sa pobednikom duela Ujpešt- Bazel.\nMozzartSport.com: Zadovoljstvo u Humskoj: Dobro je da smo izbegli Trabzon i Molde\nFudbaleri Partizana su danas na žrebu u Nionu saznali ime potencijalnog rivala u plej-ofu za plasman u Ligu konferencija.. The post ‘DOBRO JE DA SMO NJIH IZBEGLI’: Crno-beli zadovoljni žrebom, ali pozivaju na oprez – ‘Još je rano da razmišljamo o tome!’ appeared first on HotSport.\nGeneralni direktor FK Partizan Miloš Vazura rekao je da zadovoljan žrebom za poslednju rundu kvalifikacija za Ligu konferencija. . Ukoliko prođe Soči u trećem kolu, protivnik Partizana u poslednjoj rundi kvalifikacija za Ligu konferencija biće pobednik iz dvomeča Santa...


Vesti online / Sport / Fudbal / Benfika ne odustaje: UEFA dobila novu žalbu zbog Lazara Markovića\nBenfika ne odustaje: UEFA dobila novu žalbu zbog Lazara Markovića\nI pored toga što je UEFA već odbila jednu žalbu, uprava novopečenog šampiona Portugala krenula je u još jednu akciju oslobađanja srpskog asa Lazara Markovića suspenzije zbog koje bi mogao da propusti finale Lige Evrope, prenosi "Mocart sport".\nSada je sve ponovo u rukama Disciplinske komisije UEFA, koji bi trebalo u obzir da uzme sve postojeće dokaze.\nPodsetimo, srpski as je dobio crveni karton u finišu revanša polufinala protiv Juventusa kada je došlo do koškanja između igrača i članova stručnog štaba sa obe klupe. Marković je nekoliko minuta ranije zamenjen, ali to nije sprečilo sudiju Klatenburga da mu pokaže crveni karton jer je mislio da je došlo do sukoba između Srbina i Mirka Vučinića sa druge strane.\nCrnogorski reprezentativac je čak posvedočio da je bio u sukobu sa golmanom Arturom, a ne Markovićem. A, uprkos tome, prva žalba je odbijena.\nUEFA će novu presudu doneti do utorka uveče, odnosno noć pre velikog finala između Benfike i Sevilje.\nFudbal u Evropi\nFUDBAL Marković ne igra u finalu Lige Evrope


HDP: represija je osnova Erdoganove „Nove Turske“ - Mašina\nHDP: represija je osnova Erdoganove „Nove Turske“\nSvako međunarodno prihvatanje Erdoganove „Nove Turske“ normalizuje ratove, nasilje, okupacije, ugnjetavanja, progon i zatvaranja, upozoravaju iz HDP-a.\nMašina 20.05.2021. 20.05.2021.\nHDP (Halkların Demokratik Partisi, Narodna demokratska partija) apeluje na Ujedinjene nacije, Savet Evrope, Evropsku uniju i na vlade evropskih država da izvrše neophodan politički pritisak na tursku vladu kako bi se ona pridržavala konvencija o ljudskim pravima i međunarodnog prava.\nIz HDP-a upozoravaju da svako međunarodno prihvatanje Erdoganove „Nove Turske“ kao „legitimnog“ partnera normalizuje ratove, nasilje, okupacije, ugnjetavanja, progon i zatvaranja.\nO represiji kojom se Erdoganov režim bori protiv HDP-a, druge po veličini opozicionih partija u Turskoj, izveštavali smo na Mašini.\nRežim menja državu i koristi je za suzbijanje demokratskih organizacija, odnosno za stvaranje prostora za autoritarni tip vladanja, piše u novom izveštaju koju je objavilo predstavništvo HDP-a u Evropi pod nazivom „Sistematska represija je osnova Erdoganove nove Turske“.\nIzveštaj sumira ključne zloupotrebe vlasti koje je koaliciona vlada AKP-a (Stranka pravde i razvoja) i MHP-a (Stranka nacionalističkog pokreta) izvršila od 2015. godine do danas.\nPrema evidenciji stranke u proteklih šest godina uhapšeno je preko deset hiljada članova i članica HDP-a, a trenutno je lišeno slobode preko četiri hiljada pripadnika/ca te partije.\nViše hiljada članova je u bekstvu u inostranstvu da bi izbegli politički motivisana hapšenja.\nO zloupotrebi pravosuđa pored političkih hapšenja svedoči i aktuelno Kobane-suđenje.\nKako smo ranije pisali, u sklopu tog suđenja 108 političara se tereti zbog „narušavanja jedinstva države i integriteta zemlje“ i zbog smrti 37 ljudi koje je ubila Islamska država. Na optuženičkoj klupi su i bivši kopredsednici HDP-a Selahatin Demirtaš i Figen Iuksekdag.\nSudski proces koji se vodi protiv Demirtaša Evropski sud za ljudska prva je proglasila neosnovanim i politički motivisanim u decembru 2020. godine, i zatražio je Demirtašovo puštanje na slobodu. Turski sud je odbio taj zahtev, a, prema izveštaju HDP, tužilac traži 15 hiljada godina zatvora za tog političara.\nZloupotreba pravosuđa nije jedino oružje kojom se režim bori protiv demokratskih snaga u Turskoj.\nHDP skreće pažnju na kontrolu medija. Prema izveštaju stranke od 90 do 95 odsto medija je stavljeno pod kontrolu vladajuće koalicije, nezavisnim i demokratski nastrojenim medijima je onemogućen rad. Najmanje je 68 novinara lišeno slobode.\nAntidemokratske aktivnosti Erdoganovog režima ne zaustavljaju se kod državnih granica Turske, stav je HDP-a.\n„Spoljna politika „Nove Turske“ … sastoji se od obuke i opremanja ekstremističkih oružanih grupa, uključujući Islamsku državu (Daeš), koje su podstakle ratove u Iraku, Siriji, Libiji i Nagorno–Karabahu. … Pogoršanje situacije [u Turskoj] takođe ugrožava nade u mir i prosperitet na širem Bliskom istoku.“, naglašava se u izveštaju.\nUprkos barijerama i represiji HDP neće odustati. Upravo suprotno, zajedno sa svim društvenim i opozicionim grupama, nastaviće političko organizovanje i pružanje otpora, rekao je za Mašinu u nedavnom razgovoru evropski predstavnik te stranke Devriš Čimen.\nPrema rečima Čimena Ambicija HDP-a je da se izmeni ustav Turske, jer je on antidemokratski. Vizija HDP-a je da Kurdi, Aleviti, hrišćani (Jermeni, Asirci, Pontosi), Jezidi, Čerkezi, Romi, Lazi, Arapi i svi drugi narodi žive zajedno sa Turcima u demokratskoj državi kao slobodni građani, sa dostojanstvom.\nHDP-ov izveštaj u celosti možete pročitati ovde.\nObustava rada zbog neisplaćenih zarada i loših uslova u knjaževačkoj firmi „Giuseppe Leva“?


Energetski magnat T. Bun Pikins promoviše energiju koju generiše vetar\nEnergetski magnat T. Bun Pikins, bez obzira što se obogatio na nafti, sada je deo nacionalne kampanje da se zemlja oslobodi zavisnosti od nafte i okrene obnovljivim izvorima energije.\nU video poruci koja je emitovana na televiziji i internetu, T. Bun Pikins upozorava građane Sjedinjenih Država na rastuću energetsku krizu sa kojom je suočena zemlja.\n«Nije nam potrebna dalja debata. Potrebni su nam akcija i plan i to mora da bude na vrhu prioriteta narednog predsednika i narednog saziva Kongresa. Zovem se T. Bun Pikins. Celog života sam bio naftaš, ali ovo je jedna od vanrednih situacija iz kojih se ne možemo izvući bušenjem».\nU okviru svoje kampanje Pikins ukazuje da Sjedinjene Države šalju oko 700 milijardi dolara godišnje proizvođačima nafte u inostranstvu zato što američka potražnja daleko prevazilazi domaću proizvodnju. U predavnajima koje je postavio na internet, Pikins objašnjava kako bi upotreba nafte mogla da bude smanjena time što bi se 22 odsto energije stečene putem generatora na prirodni gas, prebacilo na generatore na vetar, taj ušteđeni prirodni gas koristio za prevoz.\n«Tih 22 odsto energije ćemo stvoriti pomoću vetra i time uštedeti 22 odsto prirodnog gasa. Znamo da gas može da se koristi u prevozi, jer na svetu postoji osam miliona vozila koja trenutno rade na prirodni gas».\nPikins takođe ukazuje da bi se time uštedelo 300 milijardi dolara godišnje.\nMeđutim, Pikins je naljutio mnoge svoje kolege u naftnom biznisu sugestijom da odgovor svakako NIJE traganje za novim izvorima nafte u Americi. Brajan Kenedi iz Instituta za energetska istraživanja kaže da je Pikins otišao predaleko kad je odbacio ideju o novim bušotinama na teritoriji Sjedinjenih Država. Kenedi podržava apel predsednika Buša da se nafta traži i eksploatiše nadomak američkih obala, u oblastima gde je Kongres uveo zabranu bušenja. Kenedi takođe ukazuje:\n«Naša ekonomija će u doglednoj budućnosti biti bazirana na petrohemiji. Pretvarati se da to nije slučaj, bez obzira što se neki ljudi zbog toga dobro osećaju, biće veoma štetno za našu ekonomiju i naše potrošače».\nPikinsov plan da se automobili voze na prirodni gas umesto benzin takođe je suočen sa kritikom. Proizvođači motornih vozila nisu prihvatili tu ideju uprkos brojnim nastojanjima Pikinsa da ih u to uveri. Gal Luft, direktor instituta za Analizu globalne bezbednosti, smatra da su resursi prirodnog gasa takođe ograničeni:\n«Nije mi nije jasno gde je strateška dobit u prebacivanju miliona i miliona automobila sa jednog resursa na drugi, kada su oba resursa problematična».\nLuft ukazuje da će korišćenje prirodnog gasa kao automobilskog goriva vrlo brzo ponovo dovesti Ameriku u poziciju zavisnosti od uvoza. On smatra da bi bolja strategija bila odustajanje od zavisnosti od fosilnih goriva, promocijom širokog spektra alternativa i dodaje:\n«Otvorimo tržište i dopustimo konkurenciju nekoliko energetskih izvora. Kad jednom uspostavimo tu konkurenciju, tržište će se iskristalisati na ekonomski razuman način i - nadajmo se - pobediće energetski izvori koje možemo da proizvodimo u našoj zemlji».\nEnergija je postala najvažnija tema na ovogodišnjim predsedničkim izborima. T. Bun Pikins bi, doduše, želeo da to pitanje bude u još užem fokusu. On planira da se sastane sa funkcionerima u Vašingtonu u cilju promocije pomenutog plana i oslanja se na svoju reklamnu kampanju da dobije podršku javnosti.


Održan drugi ciklus besplatne Start Up Akademije za mlade | odgovornoposlovanje.rs\nBeograd, 3. april 2018. – Proteklog vikenda, u DELI prostoru za kreativno delovanje u Nišu, uspešno je održan drugi ciklus StartUp Akademije, besplatne obuke za razvijanje poslovne ideje. Istovremeno, otvoren je i poziv za treći ciklus Akademije, koja će biti održana krajem aprila, a na koju se mogu prijaviti mladi od 18 do 35 godina, studenti i nezaposleni.\n“Mislim da bi bilo dobro da obuka poput StartUp Akademije ima i više i da duže traju. Ovde se potvrdilo moje uverenje da u Srbiji ima mnogo sposobnih mladih ljudi sa idejama koje bi bile konkurentne u svetu, ali im nedostaju praktične informacije i okvir da bi uspešno realizovali svoju zamisao”, kaže glavni trener i mentor na StartUp Akademiji Ivan Vesić, CEO i osnivač englesko-bugarsko-srpskog startup-a VetCloud, softvera za upravljanje veterinarskim praksama. “Da smo moje kolege i ja, kada smo počeli da radimo sa internacionalnim fondovima poput akcelerator Eleven i Techstars, imali ovakvu priliku, izgubili bi manje vremena i brže napredovali”, zaključuje ovaj uspešni, mladi stručnjak, čije je ime već prepoznatljivo u svetu internacionalnog IT biznisa.\nStartUp Akademija se realizuje u tri ciklusa od februara do juna 2018. godine. U toku rada timovi su raspodeljeni u tri grupe, a svaka grupa učesnika se sastoji od pet timova. Treći ciklus Akademije biće realizovan krajem aprila. Nakon toga svi timovi će imati mentorske sesije, a jun je rezervisan za prezentacije ideja pred komisijom, dodelu sertifikata i nagrada.\nNa Akademiju se, online prijavom na linku https://www.facebook.com/BeginningProjekat/ mogu prijaviti mladi od 18 do 35 godina, studenti i nezaposleni, koji oko svoje poslovne ideje koja uključuje visoke tehnologije, okupe najmanje dvoje ljudi.\nDevojčice završnih razreda osnovnih škola pozvane da predstave svoje preduzetničke ideje


Jeftini letovi sa Malih otoka Sjedinjenih Država - Avio karte Mali otoci Sjedinjenih Država - eSky.ba\nPretražite letove sa Malih otoka Sjedinjenih Država\nProvjerite najbolje ponude letova sa Malih otoka Sjedinjenih Država\n✔ Postoje li posebne ponude za letove sa Malih otoka Sjedinjenih Država na eSky.ba?\n✔ Mogu li se pobrinuti za osiguranje prilikom rezervacije leta sa Malih otoka Sjedinjenih Država?\n✔ Ako rezerviram let sa Malih otoka Sjedinjenih Država, mogu li rezervirati ujedno i smještaj?\n✔ Koje avio-kompanije nude letove sa Malih otoka Sjedinjenih Država?\nBudite sigurni, da na eSky.ba ponuda letova sa Malih otoka Sjedinjenih Država uključuje ne samo niskotarifne avio-kompanije, već i one koje su specijalizirane za visoki standard.


ŠTA JE OBELEŽILO 2018. GODINU\nIzvor: Tanjug,Lokalne novine | Obrenovac, 01.01.2019.\nOd sudbine aerodroma do javnog duga i nezaposlenosti\nDošlo je do daljeg poboljšanja fiskalnih pokazatelja, a saldo direktnih stranih investicija je veći od tri milijarde evra.\nSrbija je treću godinu zaredom imala suficit od oko 30 milijardi dinara, zabeležila dalji pad javnog duga koji je samo u jednom danu, 4. decembra, smanjen za 1,03 milijardi dolara, sa 56,1 na 54,1 odsto BDP-a, a nezaposlenosti ove godine smanjena na 11,3 odsto.\nSrbija je 22. februara uspešno okončala trogodišnji stendbaj aranžman koji nam je MMF odobrio u februaru 2015. u iznosu od oko 1,2 milijarde evra i u julu sklopila novi program na 30 meseci, poznat kao "čuvarkuća", koji je namenjen za zemlje koje ne zahtevaju finansijsku podršku.\nPartneri za velika preduzeća\nU oblasti finansija, NBS je u oktobru uvela instant plaćanje - novi servis za transfer novca (RSD), koji omogućava međubankarske transakcije u realnom vremenu 24 sata sedam dana u nedelji odnosno i van radnog vremena banaka.\nNaša zemlja je na Duing biznis listi Svetske banke po lakoći poslovanja pala sa 48. na 43. mesto, među ukupno 190 zemalja, a istovremeno na rang listi Indeksa globalne konkurentnosti Svetskog ekonomskog foruma (WEF) za 2018. napredovala za pet mesta, i zauzela 65. mesto među 140 rangiranih zemalja.\nTakođe, pronađeni su partneri za pojedina velika preduzeća.\nUgovor o koncesiji beogradskog aerodroma "Nikola Tesla" na 25 godina potpisan je 22. marta sa francuskom kompanijom Vansi erports, a ukupna nominalna vrednost transakcije je oko 1,46 milijardi evra, a tu spadaju jednokratna naknada, minimalne godišnje koncesione naknade i kapitalna ulaganja.\nUgovor o koncesiji obuhvata finansiranje, upravljanje, održavanje, proširenje i nadogradnju postojećeg aerodromskog terminala i poletno-sletne staze. Vansi je aerodromu u decembru uplatio jednokratnu koncesionu naknadu u iznosu od 501 milion evra i zvanično preuzeo upravljanje aerodromom.\nProdat i simbol bivše Jugoslavije\nTada je najavljeno da će se isplata vršiti kroz dividendu i to: Republici Srbiji 417 miliona evra i malim akcionarima 84 miliona evra, a predviđena su kapitalna ulaganja: sanacija i rekonstrukcija glavne poletno-sletne staze, izgradnja umetnute poletno-sletna staze, pomoćnih rulnih staza i brzih izlaza sa piste.\nDomaći gigant RTB Bor je krajem avgusta dobio strateškog partnera, kinesku kompaniju Ziđin,koja je ponudila 350 miliona dolara za obaveznu dokapitalizaciju preduzeća, čime je postala vlasnik 63 odsto preduzeća.\nZiđin je uplatom od 350 miliona dolara u decembru zvanično preuzeo upravljanje RTB-om, a ponudio da investira ukupno 1,26 milijardi dolara plus da obezbedi 200 miliona dolara za pokrivanje tekućih dugova RTB-a. Kinezi su istovremeno obećali da će sačuvati radna mesta svih 5.000 zaposlenih u RTB-u i da će povećati proizvodnju.\nPoljoprivredna korporacija Beogad je u oktobru prodata kompaniji Al Dahra iz Ujedinjenih Arapskih Emirata, po ceni od 105,055 miliona evra.\nProdato je 16.785 hektara zemljišta PKB-a u opštinama Palilula, Surčin i u Zrenjaninu, zatim objekti, oprema, rezervni delovi, a takođe prodata je imovina zavisnih društava Ekolab, Instituta PKB Agroekonomik i Veterinarske stanice.\nAl Dahra se obavezala da u prvoj godini upravljanja u stalni radni odnos primi 500 radnika, a u drugoj do 1.000 i najavila da će u naredne tri godine investirati 30 miliona evra u unapređenje poslovanja PKB-a.\nJedan od simbola bivše Jugoslavije, Industriju mašina i traktora Beograd (IMT) u aprilu je kupila indijska kompanija Tafe, po početnoj ceni od 66,8 miliona dinara i za taj novac dobio gradevinske objekte u Jarkovcu, opremu i žig odnosno pravo da proizvodi traktore pod istim imenom.\nPenzije povećane dva puta\nDomaću ekonomsku scenu je obležila i odluka prištinskih vlasti na KiM u novembru kojom su prvo uvele takse od 10 odsto, a zatim i 100 odsto na proizvode iz Srbije i BiH, što je prema proceni PKS, gubitak od oko 500 miliona evra na godišnjem nivou za srpsku priveredu, od toga-oko 200 miliona za firme koje prizvode sa evropskim kapitalom.\nPrištinske vlasti su, zatim u decembru, odlučile da takse od 100 odsto prošire i na strane brendove, to jest robu čiji su proizvođači strane kompanije koje imaju pogone u Srbiji.\nU Srbiji su u 2018. povećane plate u javnom sektoru za 10 odsto i za pet odsto u administraciji. Penzije su povećane dva puta i ukinut je Zakon o privremenom smanjivanju penzija, koji je bio na snazi od oktobra 2014.\nPenzije povećane od početka godine za pet odsto i u oktobru od pet do 24,8 odsto, pa su sada u odnosu na 2014. veće od 8,4 do 13,3 odsto.\nKada je reč o aktulenim infrastrkturnim projektima, ove godine izgrađeno je 103 km autoputa i obnovljeno više od 260 km reginalnih pruga.\nNa Koridoru 10, kroz Grdeličku klisuru je ostalo da se završi još oko jedan km trase i obezbede kosine na dva mesta, te da se završi oko sedam kilometara na istočnom kraku od Niša do Dimitrovgrada.\nU novembru potpisan je komercijalni ugovor sa kineskom kompanijom C C C C, vredan 450 miliona evra, za projektovanje i izvođenje radova na izgradnji deonice Koridora 11 od Preljine do Požege od 30,9 km, a pre nekoliko dana završeno je 46,5 km autoputa od Obrenovca do Uba i od Lajkovca do petlje Ljig.\nOvu godinu je obležilo i to što je u Srbiju stigao poznati diskontni lanac Lidl, koji je u oktobru istovremeno otvorio 16 prodavnica u 12 gradova širom zemlje, a kasnije nastavio da širi mrežu prodajnih objekata u našoj zemlji.


Ambasada SAD-a ističe kako su ove izborne reforme jasne, a njihov prioritet je nadziranje biračkih komisija, kao i uvođenje novih tehnologija pomoću kojih bi se izborne prevare lakše otkrile\nAmbasada SAD-a u BiH oglasila se na svom Twitter nalogu povodom preogovora o izmjenama Izbornog zakona BiH, koji se trenutno odvijaju u Neumu.\nIz američke ambasade navode svoje zadovoljstvo početnom diskusijom u Neumu, te naglašavaju kako je glavna tema razgovora bila reforma Izbornog zakona, u skladu sa preporukama Ureda za demokratske institucije i ljudska prava (ODIHR), sa ciljem jačanja transparentnosti izbornog procesa.\nAmbasada SAD-a ističe kako su ove izborne reforme jasne, a njihov prioritet je nadziranje biračkih komisija, kao i uvođenje\nTakođer, sa ovakvom reformom, kazne za izborne prevare bile bi veće.\nIstakli su svoje zadovoljstvo zbog prisustva eksperata iz ODIHR-a, a u zaključku su poručili da ne vidi razlog zašto bi se domaći politički lideri protivili ovakvoj vrsti izborne reforme.\nTakođer, portal Istraga saznaje kako je bh. liderima ponuđen elektorski način izbora članova Predsjedništva BiH.


Zajednički centar za albansko-srpske odnose organizuje kulturni događaj „Nepoznata književnost Albanije,“ posvećen srpsko-albanskoj književnoj i kulturnoj saradnji. Skup će se održati u petak, 26. maja 2017. godine, od 18 do 20 časova u UK Parobrod (Kapetan Mišina 6a, Beograd).\nMada je prošlo dvadesetak godina od obnavljanja diplomatskih odnosa između Srbije i Albanije, a poslednjih godina i do redovnih poseta i susreta između Vučića i Rame, kao i potpisivanja sporazuma dvaju ministarstava kulture o kulturnoj saradnji, književna saradnja između srpskih i albanskih autora i dalje je na izuzetno niskom nivou. Književnost iz Albanije dostupna na srpskom ostaje ograničena na nekoliko starijih Kadareovih romana i poneki izolovani prevod u antologijama ili „zalutali“ prevod iz okolnih zemalja. Cilj ovog događaja jeste upoznavanje sa savremenom književnošću Albanije, predstavljanje najnovijih prevoda i podsticaj da se oni prošire i objave kao celovita antologija, kakvu već imaju zemlje u regionu. Uz to, ovaj susret je istovremeno prilika da se razmotre mogućnosti za dalju i širu književnu i kulturnu saradnju između Srbije i Albanije.\nGost iz Albanije biće Arian Leka (Drač, 1966), istaknuti albanski pesnik, esejista i prevodilac, i osnivač uticajnog časopisa i kulturnog kluba „Poeteka“, koji promoviše prevode i saradnju na Balkanu. Arian Leka je autor 15 knjiga, među kojima su i Ndreqje gabimesh (Ispravljanje grešaka, 2010), Gjarprii Shtëpsë (Kućna zmija, 2002), Dora e majtë (Leva ruka, 2015), Shpina e Burrit (Čovekova pozadina, 2004) i druge. Radovi su mu prevedeni na petnaeastak jezika, a nedavno je priredio i antologije najnovije albanske proze i poezije koje su objavljene u Zagrebu (2014) i Podgorici (2016). Arian Leka je, takođe, i predavač na fakultetu primenjenih umetnosti u Tirani i koordinator albanskog programa Boravak za pisce i prevodioce, zahvaljujući kome je u Tirani do sada boravilo tridesetak pisaca i prevodilaca.\nNa ovom događaju će, pored Leke, govoriti i Saša Ćirić, književni kritičar i Miloš Živanović, pisac, urednici književnog podlistka „Beton“ koji izlazi uz dnevne novine Danas, a biće predstavljen i specijalni broj „Betona“ koji donosi najnovije prevode savremene književnosti iz Albanije.\nDogađaj je deo projekta „Zajednički centar za albansko-srpske odnose“ koji su pokrenuli Forum za međunarodne odnose Evropskog pokreta u Srbiji i Albanski institut za međunarodne studije iz Tirane, uz podršku Federalne Republike Nemačke.


rekonstrukcija - Radio-televizija Unsko-sanskog kantona\nSve vijesti koje uključuju pojam: rekonstrukcija\nBIHAĆ, 7. jula - Ova obnova je realizirana uz podršku IOM i USAID, čiji su predstavnici uz gradske vijećnike, prisustvali svečanom otvorenju. Od same ideje do realizacije trebale su tri godine, ali tu se neće stati, istaknuto je danas na svečanosti koja je upriličena za donatore ...\nBIHAĆ: POTPISAN UGOVOR ZA REKONSTRUKCIJU I DOGRADNJU SPORTSKE DVORANE LUKE\nBIHAĆ, 23. maja - U Gradskoj Upravi Bihaća, potpisan je ugovor u vrijednosti milion i devet stotina hiljada maraka prema kojem će nakon praznika krenuti sa rekonstrukcijom i dogradnjom Sportske dvorane Luke. Radovi bi trebalo početi početkom narednog mjeseca juna. Nakon 35 godina, kada je otvorena Sportska dvorana Luke, ovo je najznačajnija ...\nKLUB RADNIKA KOMBITEKSA U TRANZICIJI: USKORO CENTAR ZA SAVREMENU KULTURU\nBIHAĆ, 4. januara - Nekadašnji klub radnika Kombiteksa u zadnjih par godina je bio u centru pažnje umjetnicima putem raznih događaja koji su se tamo desili i kao takav prepoznat je kao prostor koji treba da se okupira i stavi na raspolaganje zajednici kao mjesto kulturnih događanja i socijalne interakcije. Idejni ...\nCAZIN: POTPISANI UGOVORI ZA PROJEKTE VRIJEDNOSTI SKORO POLA MILIONA MARAKA\nCAZIN, 4. januara - Današnjim potpisivanjem ugovora stvoreni su uvjeti za početak rekonstrukcije puta FIS-Osredak škola 1, II faza. Projekat je vrijedan 106.353 KM, kaže Ale Ljubijankić, predstavnik Građevinskog odbora. Među planiranim projektima je i izgradnja kružnog toka u naselju Ćuprija i Sanacija klizišta ...\nBIHAĆ: U NOVOJ 2020. GODINI PLANIRANA REKONSTRUKCIJA I PROŠIRENJE SPORTSKE DVORANE LUKE\nBIHAĆ, 26. decembra - Sportska dvorana "Luke" bit će potpuno rekonstruirana i proširena za 1.200 metara kvadratnih. Gradska uprava Bihaća objavila je javni tender za sanaciju i dogradnju ove dvorane u vrijednosti od 2,4 miliona maraka. Javna ustanova za sport odmor i rekreaciju Bihać u saradnji s renomiranim projektnim ...\nBOSANSKA KRUPA: U TOKU RADOVI NA IZGRADNJI TREĆE SAOBRAĆAJNE TRAKE I RASKRSNICE\nBOSANSKA KRUPA/BIHAĆ, 24. novembra - Nakon nedavno izgrađenog kružnog toka kod Autobusne stanice u Bosanskoj Krupi, na dijelu magistralne ceste Bosanska Krupa – Bosanski Novi u toku su radovi na rekonstrukciji raskrsnice s Prvomajskom ulicom i izgradnja treće saobraćajne trake. Investitor projekta vrijednog 171.000 KM je JP ...\nBIHAĆ, 30. juna - Planovi oko rekonstrukcije sportske dvorane „Luke“ aktivni su još od prošle godine. Prema posljednjim informacijama sredstva su prikupljena, a radovi, kako je najavljeno počinju ovoga ljeta. U Budžetu grada Bihaća u ovoj godini za sport će biti izdvojeno 940.000 maraka, za tekuće troškove ...\nBANJALUKA: POČINJE REKONSTRUKCIJA KROVA NA ULAZNOJ KULI TVRĐAVE KASTEL\nBANJALUKA, 6. februara - Krov ulazne kule na tvrđavi Kastel biće rekonstruisan u roku od dva mjeseca ukoliko to dozvole vremenski uslovi, izjavio je Igor Radojičić, gradonačelnik Banjaluke, javlja Anadolu Agency (AA). Krov je izgorio u požaru prije nekoliko godina, a vrijednost radova je oko 50.000 KM. "Tvrđava Kastel traži ...


O ODRŽANOJ BVA GENERALNOJ SKUPŠTINI – ODBOJKAŠKI SAVEZ BiH\nO ODRŽANOJ BVA GENERALNOJ SKUPŠTINI\nBVA Generalna skupština uspješno je održana u Sarajevu. Delegacije nacionlanih odbojkaških federacija i predstavnik CEV-a potpredsjednik CEV-a uputili su riječi zahvale Odbojkaškom savezu BiH za uspješnu organizaciju.\nDelegacija OS BiH koju su činili predsjednik OS BiH Milutin Popović, potpresjednik OS BiH Miloš Jelčić i generalni sekretar OS BiH Draženko Haračić, aktivno je radila u pripremi i tokom održavanja BVA Generalne skupštine.\nKancelarija OS BiH uspješno i kvalitetno je obavila sve organizaciono-tehničke poslove. Zvanična delegacija OS BiH i osoblje u tehničkoj organizaciji na najbolji način su predstavili OS BiH i time doprinjeli daljoj afirmaciji OS BiH u okviru BVA i CEV-a.\nMediji su u najavi tokom i nakon BVA Generalne skupštine dali brojne informacije o njenom radu.


"NAJLEPŠE VEŠTINE": Objavljena knjiga pesama za decu Živorada Nedeljkovića | Novosti.RS\nUrednici knjige su pisac Dejan Aleksić i književna kritičarka mr Ana Gvozdenović, ilustracije je uradio Luka Tilinger, a interesantan je podatak da Nedeljković poeziju za decu piše još od detinjstva, ali je nikada do sada nije objavljivao.\nU početku, opredelio sam se za rukopis „Lepe veštine“, sastavljen od pesama o pojedinim oblastima umetnosti, o stvaranju, uslovno rečeno. Taj rukopis je dao naslov knjizi, uz pomoć komparacije, doduše. Prevagnula je zamisao da iz više celina uzmem po nekoliko pesama i uobličim novu celinu, te su tako iskorišćeni i rukopisi „Sve u svemu“, „U širokom luku“, „Šta sanjari rade“, „Imaćeš vremena na pretek“ i „Kako je nastalo kako“ - pojašnjava Nedeljković.\n- Pesme su nastajale poslednje tri decenije, a najviše ih je napisano početkom veka, mahom kao svojevrsna skrivena obraćanja jednom malenom, brbljivom dečaku koji je sada uveliko tinejdžer i piše pesme.\nPo rečima mr Ane Gvozdenović, Živorad Nedeljković u ovoj knjizi ističe kako je od svih veština najteža, ali i najlepša, ona koja se odnosi na ovladavanje jezikom, kao da je jezik vrh koji se najteže osvaja. Zato je ova poezija namenjena deci koja su iskusni i upućeni čitaoci, ali i onima istančanog senzibiliteta jer će takvi u njoj pronaći najfiniju liriku i nepatvorenu emociju.\nKnjiga Kulturni centar "Ribnica" pesme za decu Živorad Nedeljković


Pronađen maloletnik koji je nestao u Pančevu - Naslovi.net vesti\nPronađen maloletnik koji je nestao u Pančevu\nPripadnici Ministarstva unutrašnjih poslova u Beogradu pronašli su jutros šesnaestogodišnjaka čiji je nestanak prijavljen 12. juna ove godine u Pančevu. Policija je maloletnika pronašla u parku u Carigradskoj ulici o čemu su odmah obavešteni roditelji, kao i Centar za socijalni rad. Policija radi... »\nBEOGRAD: Policija je jutros u Beogradu pronašla šesnaestogodišnjaka čiji je nestanak prijavljen 12. juna u Pančevu, saopštio je MUP Srbije.\nPolicija je maloletnika pronašla u parku u Carigradskoj ulici o čemu su odmah obavešteni roditelji, kao i Centar za socijalni rad. Radi se na rasvetljavanju činjenica i okolnosti tog... »\nPripadnici Ministarstva unutrašnjih poslova u Beogradu pronašli su jutros 16-godišnjaka čiji je nestanak prijavljen 12. juna ove godine u Pančevu.\nPolicija je maloletnika pronašla u parku u Carigradskoj ulici o čemu su odmah obavešteni roditelji, kao i Centar za socijalni rad. Policija radi na rasvetljavanju činjenica i okolnosti ovog... »\nMUP: Pronađen nestali dečak iz Pančeva\nBeograd -- U Beogradu je jutros pronađen šesnaestogodišnjak čiji je nestanak prijavljen 12. juna u Pančevu, saopštilo je Ministarstvo unutrašnjih poslova.\nPolicija je dečaka pronašla u parku u Carigradskoj ulici, o čemu su odmah obavešteni roditelji, kao i Centar za socijalni rad. "Policija radi na rasvetljavanju činjenica i okolnosti ovog slučaja", navodi se u saopštenju. Kako su... »\nPronađen nestali dečak iz Pančeva\nPolicija je maloletnika pronašla u parku u Carigradskoj ulici o čemu su odmah obavešteni roditelji, kao i Centar za socijalni rad\nBEOGRADSKA policija pronašla je jutros šesnaestogodišnjaka čiji je nestanak prijavljen 12. juna ove godine u Pančevu, saopštio je MUP. Pročitajte još: Nestao dečak iz Pančeva Policija je maloletnika pronašla u parku u... »\nPronađen maloletnik iz Pančeva\nPripadnici Ministarstva unutrašnjih poslova u Beogradu pronašli su šesnaestogodišnjaka čiji je nestanak prijavljen 12. juna ove godine u Pančevu.\nPolicija je maloletnika pronašla u parku u Carigradskoj ulici o čemu su odmah obavešteni roditelji, kao i Centar za socijalni rad, saopštio je MUP. Policija radi na rasvetljavanju činjenica i okolnosti ovog... »


Velika akcija policije u Sarajevu: Zaista nećete povjerovati ko je sve uhapšen – Dijalog\n“Prema nalogu Tužilaštva kantona Sarajevo (KS), pripadnici MUP-a su do sada uhapsili šest osoba zbog krivičnih djela zloupotreba položaja, primanje i davanje dara i krivotvorenje isprave”, potvrdila je glasnogovornica Tužilaštva KS Azra Bavčić.\nDodala je da su u toku pretresi u Sektoru za administraciju MUP-a KS Općina Novo Sarajevo.\nPolicija hapsi policiju?\n„Akcija u toku, više informacija po okončanju aktivnosti na terenu“, pojasnila je Bavčić.\n“Uprava policije Ministarstva unutrašnjih poslova Kantona Sarajevo je pod nadzorom i u skladu s naredbom Kantonalnog Tužilaštva Kantona Sarajevo poduzela niz operativnih mjera i radnji na dokumentovanju koruptivnih krivičnih djela unutar MUP-a KS, dodali su iz Ministarstva.\nIz MUP-a navode da je ovo dio sveukupnih nastojanja MUP-a KS da kroz intenzivirane akcije sprečavanja i sankcionisanja nezakonitog ponašanja u vlastitim redovima jačaju integritet u radu, ali i vrate povjerenje građana u rad Ministarstva.\n“Odlučni smo da se obračunamo sa svakim vidom zloupotrebe položaja, koruptivnih ponašanja naših uposlenika i samim tim doprinesemo borbi protiv korupcije koja predstavlja najveću opasnost za naše društvo.\nNaglašavamo, MUP KS će i u budućnosti nastaviti borbu protiv koruptivnih radnji u svojim redovima i svaki uposlenik MUP-a koji počini bilo koje krivično djelo bit će sankcionisan u skladu sa zakonom”, zaključuje se u saopćenju MUP KS.


Borko Stefanović - najnovije vesti - Naslovi.net\nBorko Stefanović - vesti\n+ Dodaj 'Borko Stefanović' kao novi prozor na naslovnoj stranici\nOn je to rekao na tribini Saveza za Srbiju u Vršcu, gde je takođe izneo da predsednik Srbije nije znao da kada u međunarodnim odnosima kažeš drugoj strani na šta si spreman, ona onda traži još 50 odsto više. Predsednik Levice... »\nRTV: Jeremić:Vašington od Beograda traži stolicu za Kosovo u UN i priznanje\nPrvi se oglasio Đilasov Borko Stefanović koji tvrdi da već unapred „zna“ da „niko neće da odgovara“. Oglasio se i Saša Janković, kojem su kao i Borku Stefanoviću tviteraši zapušili usta, konstatacijom da je bruka i sramota što... »\nRazgovaramo sa Borisom Tadićem i SDS-om o njihovom priključenju Savezu za Srbiju, ne mogu da kažem da je izvesno, ali ide u dobrom smeru - kaže u intervjuu za "Blic" Borko Stefanović. Lider Levice Srbije objašnjava da se razgovara sa svim strankama koje dele viziju, saglasne su sa 30 tačaka... »\nBEOGRAD - Predsednik Levice Srbije (LS) i jedan od lidera Saveza za Srbiju (SZS) Borko Stefanović izjavio je da su u toku pregovori sa vođom Socijaldemokratske stranke Borisom Tadićem o priključenju tom Savezu i da ti "pregovori idu u dobrom smeru". Stefanović je rekao da bi to priključenje... »\nSavezu za Srbiju, formiranom na dan kada i nekadašnja Koalicija Zajedno, Dragoljub Mićunović predviđa budućnost Deposa Novoosnovanom Savezu za Srbiju koji je zvanično nastao kada i nekadašnja Koalicija Zajedno 2. septembra…\n… Dragoljub Mićunović, jedan od osnivača i poslanik Demokratske stranke, ipak predviđa budućnost Demokratskog pokreta Srbije, poznatijeg kao Depos, takođe jednog od političkih udruženih frontova iz devedesetih godina. Mogućnost... »\nSvi opštinski odbori SNS-a Beograda pružili podršku Vučiću\nGradski odbor Beograd Srpske napredne stranke, sa svih 17 opštinskih odbora, pruža nedvosmislenu i potpunu podršku predsedniku Srbije Aleksandru Vučiću u njegovim nastojanjima da se konačno reši višedecenijsko pitanje južne srpske pokrajine, navodi se u saopštenje.\nTokom svoje dvodnevne posete Kosovu i Metohiji predsednik Vučić poneo se kao odgovoran državnik, u čijem fokusu su bili mir, stabilnost i bolja budućnost za sve građane. Umesto da osude blokade i ugrožavanja bezbednosti Srba na... »\nSara Vidak, Milovan Drecun i Borko Stefanović u Novom danu\nU temi jutra Novog dana TV N1, u ponedeljak 10. septembra, analiziramo posetu predsednika Vučića Kosovu. O porukama koje je preneo Srbima koji tamo žive, ali i Albancima i njihovom rukovodstvu, kao i blokadama i tenzijama, govoriće predsednik skupštinskog Odbora za KiM Milovan Drecun.\nLider Levice Srbije Borko Stefanović prelistavaće dnevnu štampu i komentarisati aktuelne teme. Beograđanka Sara Vidak proglašena je krivom za napad na sutkinju kotorskog Suda za prekršaje Jelenu Stanišić. Sud joj je zbog napada... »\nStudio B pre 12 dana\n„Lepo bi bilo kada bi Dragan Đilas, Vuk Jeremić i Borko Stefanović objasnili kako nekada nisu mogli zajedno u DS, a sada su ođednom, ponovo “u ljubavi i slozi“, dok njihovi doskorašnji saborci Boris Tadić, Saša Janković, kao i... »\nNovoformirani Savez sa Srbiju - u kome su se na okupu našle „babe i žabe“ - najbolji je primer kako u borbi za vlast čelnicima deset političkih organizacija okupljenih u njemu program, prinicipi i jasan stav ne znače ništa, ocenili su u GO SNS iz Čačka. - Lepo bi bilo... »\nKoalicija Zajedno i Savez za Srbiju formirane su istog datuma - slučajnost ili namera da se ponovi rezultat od pre 22 godine?\nDrugi septembarski dan u Srbiji bi mogao da se proglasi za Dan formiranja opozicionih koalicija - pre 22 godine, tog dana formirana je koalicija Zajedno, dok je ove godine to datum rođenja Saveza za Srbiju (SZS). „Čista... »\nDanas: Koliko su uspešna septembarska okupljanja srpske opozicije\nB92: Koliko su uspešna septembarska okupljanja srpske opozicije\nBeta pre 4 sata još 54 povezane\nMoskva krivi Izrael za obaranje ruskog vojnog aviona iznad Sirije\nBBC News pre 6 sati još 47 povezanih\nPolitika pre 3 sata još 29 povezanih\nProradio Jovelja, golman Napolija se nije ni pomerio!\nSportske.net pre 1 sat još 29 povezanih\nN1 Info pre 1 sat još 14 povezanih\nMinistar: Rijaliti sramota za medijsku scenu; Mitrović: Vukosavljević "inkvizitor" savremenog doba\nSaradnja Srbije i Fronteksa, narednih dana potpisivanje statusnog sporazuma\nZahvalnost Republici Kabo Verde na čvrstom stavu u nepriznavanju Kosova\nHan: I dalje nisam zadovoljan stanjem medija u regionu\nKonkurs Kuće legata\nArte pre 36 minuta


90. godišnjica Trepče: Čestitali Vučić, Đoković i Đurić (VIDEO) | KoSSev\n90. godišnjica Trepče: Čestitali Vučić, Đoković i Đurić (VIDEO)\nČetvrtak 07. decembar 2017, 15:17\nTrepču, dok je Srbije, niko neće moći da vam otme. Srbija će beskompromisno nastaviti da se bori za vaše pravo da upravljate onim što su stvarali vaši preci, što pripada vama. U Vladi Srbije imaćete trajnog i odanog saveznika u nastojanjima da Trepču sačuvate u ovim teškim vremenima, a u srpskim predstavnicima u kosovskoj vladi čvrstog branioca. Nadživeće Trepča "političko pravni provizorijum" u kojem je prinuđena da opstane poslednjih godina - ovako su srpski predsednik, Aleksandar Vučić i direktor Kancelarije za Kosovo i Metohiju, Marko Đurić, čestitali 90. godišnjicu rada Trepče, koja je danas obeležena svečanom akademijom u Zvečanu. Godišnjicu je radnicima i rukovodiocima čestitao i srpski svetski poznati teniser i počasni građanin Zvečana, Novak Đoković, koji se obratio putem video bima. Akademiji je prisustvovao i njegov otac, Srđan Đoković, kojem je dodeljena plaketa, kao i Predsedniku Srbije, srpskom patrijarhu Irineju, te Marku Đuriću.\nVučić: Trepča je bila ideja budućnosti i progresa i to će biti i vašim sinovima\nĐoković: Da proslavite u miru, spokoju i veselju\nA Novak Đoković kaže da je o Trepči slušao od svog dede, koji je radio u Trepči, te oca, tetke i strica koji su, kako je rekao, proveli celu svoju mladost u Zvečanu, dodajući i da mu je velika čast što je počasni građanin te opštine. Šta je još poručio, pogledajte u video zapisu njegovog obraćanja:\n"Trepča je, kada je stvorena, bila pobeda novog vremena nad zaostalošću, a simbol razvitka i napretka ostala je do dan danas. Zato je Trepča mnogo više od rudarskog kompleksa. Ona je ideja bolje budućnosti i progresa i to će biti i vašim sinovima, kao što je bila i vama, vašim očevima i dedovima," poručio je srpski predsednik, čiju je poruku pročitao njegov izaslanik i direktor Kancelarije za Kosovo i Metohiju, Marko Đurić.\n"Kada su neki pokušali da posegnu za onim što nije njihovo, zaboravili su da je Trepča ostala i neka vrsta nematerijalne baštine srpskog naroda, vrednost, koja nije opipljiva i ne može se ukrasti, jer je u sebi nosi svako od vas koji ste u njenim oknima i pogonima gradili budućnost srpskih porodica i naroda na KiM-u," naveo je Vučić takođe.\nTrepča je nadživela sva iskušenja i izazove, doživeće da rudarsku tradiciju u njoj nastave i nove generacije srpskih rudara, zaključio je.\nĐurić: Trepča identitetsko pitanje\n"Vrednost Trepče ne da se iskazati samo brojevima, jer je Trepča za ljude ovde i nacionalno i vrednosno i identitetsko pitanje," naveo je sa druge strane, sam Đurić.\n„Oni koji su iz ničega napravili Trepču, napravili su je da traje, a gradili su je srpski domaćini, onako kako se gradi sopstvena kuća. I kad je došlo vreme da je branimo, branili smo je onako kako Srbin brani svoju kuću, bez odstupanja,“ dodao je.\n„Za deset godina, Trepča će ući u drugi vek svog postojanja. Sve srpske tapije na KiM-u, mere se vekovima, neka tako bude i sa Trepčom - da stotu godišnjicu dočekamo dišući slobodno,“ zaključio je.\nDimkić: Solventni smo, plate se isplaćuju redovno, u planu novi projekti, 560 radnika uzelo otpremnine\nA generalni direktor Trepča-Sever, Jovan Dimkić, govorio je o istorijatu ovog nekadašnjeg rudarskog giganta. Podsećajući, između ostalog - i na UNMIK-ovo preuzimanje Trepče, te usvajanje zakona o ovom kombinatu u kosovskoj vladi.\nKaže i da su pred Trepčom izazovi:\n"Samo neraskidivom vezom sa svojom državom, predsednikom republike i vlade, resornim ministarstvima i vladinom Kancelarijom za Kosovo i Metohiju, ali i našim političkim predstavnicima u kosovskim institucijama, možemo da prevaziđemo izazove koji nas očekuju u bliskoj, najbližoj budućnosti, već narednih dana i nedelja. Mi u to verujemo, u sebe, ali i državni vrh Srbije koji je najjači oslonac u borbi za održanje našeg statusa."\nIpak, ističe - Trepča Sever funkcioniše profitabilno, "potpuno je solventna", plate svojim radnicima kojih je, kako je rekao, oko 3.000, od kojih „objektivno radi 1.250“ - redovno isplaćuje, dok je plata u rudarstvu najveća u regionu.\nPodsetimo je i na to šta je u prethodnim godinama od projekata sprovedeno u Trepči, navodeći da su predviđeni i novi investicioni projekti.\nN a planu razvoja, navodi Dimkić, najveći problemi su pravno okruženje i višak radne snage koji će biti rešavan "isključivo uz adekvatan socijalni program".\nNi ranije, ni sada nismo predviđali rešenja koja podrazumevaju masovna otpuštanja radnika, već samo ona koja "mogu u prihvatljivoj meri da zadovolje interes radnika", dodaje.\nNajznačajnija podrška, ističe, očekuje se od vlade Srbije, što je i urađeno, kaže, programom otpremnina, koje je na "apsolutno dobrovoljnoj bazi koristilo 560 radnika", a koji je završen prošlog meseca.\n"Prošlo je tek 90 godina, mnogo radnika, stručnjaka tehnologija. Ostali smo mi i naša Trepča - izvor i stub života i opstanka. Idemo. Živeli!" kaže Dimkić.


OSA računarski inženjering na konfernciji INFOTECH 2013\nOSA računarski inženjering na konfernciji INFOTECH 2013 – Personal magazin\nKompanija OSA računarski inženjering učestvovala je na ovogodišnjoj konferenciji INFOTECH 2013 kroz svoja dva predavanja u prvom danu skupa. Konferencija je bila posvećena predstavljanju najsavremenijih proizvoda i usluga u oblasti informaciono komunikacionih tehnologija.…\nKompanija OSA računarski inženjering učestvovala je na ovogodišnjoj konferenciji INFOTECH 2013 kroz svoja dva predavanja u prvom danu skupa. Konferencija je bila posvećena predstavljanju najsavremenijih proizvoda i usluga u oblasti informaciono komunikacionih tehnologija. Osim 30 IT kompanija koje su u dva dana predstavile najsavremenije proizvode i usluge, isti su predstavljeni i kroz autorske radove.\nKonferenciju je zvanično otvorio Stefan Lazarević, državni sekretar za telekomunikacije, informaciono društvo i poštanski saobraćaj, a prisutnima se obratio i predsednik Organizacionog odbora, Miloš Mirković koji je poželeo dobrodošlicu i predstavio sastav predsedavajućih konferencije.\nPrvog dana INFOTECH 2013 direktor razvoja u kompaniji OSA, Boris Damjanović, održao je predavanje na temu “Upravljanje poslovanjem u okruženju DM/WFMS – UniDocs Business Box”. Tom prilikom predstavljen je potpuno novi koncept softvera za upravljanje dokumentima koji u sebi ima ugrađene elemente ERP, CRM i BI sistema pod imenom UniDocs Business Box .\nIstog dana u okviru GIS Foruma Miloš Stojić (Vertical Sales Manager za AEC) zajedno sa partnerom Aleksandrom Anđelkovićem (Direktor, TopoGIS) održao je predavanje na temu “Autodesk GIS – platforma i implementacije”. Tom prilikom su predstavljeni i rezultati implementacija Autodesk GIS rešenja u Gradu i Zavodu za izgradnju grada Nivi Sad, JKP javno osvetljenje Beograd i Gradu Kruševac.\nOSA računarski inženjering na konfernciji INFOTECH 2013 was last modified: June 21st, 2013 by Redakcija\nInfotechInfotech 2013OSAOsa Računarski InženjeringRačunarski inženjering\nSEFI godišnja konferencija 2013.


Delovi Nijagarinih vodopada, na granici SAD i Kanade, zaledili su se u toku jučerašnjeg dana nakon što su se prošle nedelje temperature spustile na -18 stepeni.\nUzbudljivo virtuelno putovanje: Ovo su najpopularniji vodopadi na društvenim mrežama\nIako su milioni ljudi širom sveta još uvek sputani zabranama i zaključavanjima, društvene mreže su utočište za istraživanje sveta iz udobnosti naših domova.\nKako pokazuju snimci koje je napravila NASA, na mestu gde je bio vodopad, sada se nalaze samo tri potoka.\nNezapamćena suša preti Viktorijinim vodopadima (VIDEO)\nViktorijini vodopadi, ili „Dim koji grmi“ kako ih naziva lokalno stanovništvo, pokušavaju da prežive u vreme jedne od najtežih suša koja je zahvatila Južnu Afriku.\nVodopadi Igvazu najspektakularniji su na svetu i spadaju među najveće, zbog čega imaju status svetske baštine.\nPrvi spomenik prirode u bivšoj Jugoslaviji: vodopad Ripaljka pod zaštitom države 68 godina\nNa današnji dan 1949. godine vodopad Ripaljka kod Sokobanje je stavljen pod zaštitu države.\nRedak prirodni fenomen koji se javlja samo nekoliko dana svakog februara\nNacionalni park Josemiti u Kaliforniji svake godine u februaru postaje odredište brojnih turista iz celog sveta, koji žele da posmatraju vatropad, neverovatnu prirodnu pojavu.\nSnimatelj i fotograf Voren Finc poslednjih 10 godina fotografiše lavu, ali priznaje da nije video spektakularniji snimak. Pogledajte kako bujica lave izlazi iz vulkana Kilauea na Havajima u Tihi okean.\nŽenka mrkog medveda je najpre nemoćno posmatrala kako se jedno, drugo, pa čak i treće mladunče suočava s brzim vodenim tokom koji ih je nosio.\nPredstavljamo vam listu od 11 neverovatnih i originalnih restorana širom sveta, koje bi trebalo da posetite.


[ 12 10 2008 ]\nPremijerno ove godine u novom terminu sa novom snagom sajmova investicija, energetike, elektronike i telekomunikacija, logistike i transporta, održaće se i Međunarodni sajam građevinarstva. Želja Novosadskog sajma je da spoji domaće i strane investitore i građevinske kompanije i da im u ambijentu sajamskog nastupa omogući uspostavljanje "mosta" saradnje u novim projektima.\nInteresovanje građevinskih firmi, stručnjaka, ali i široke publike do sada je bilo na zavidnom nivou u prolećnom terminu, ali očekuje se da će u ovom poznom jesenjem terminu Sajam građevinarstva imati još veći odjek, jer je to vreme kada se pripremaju projekti za narednu godinu i planovi za sticanje šire tržišne afirmacije.\nNa Sajmu građevinarstva u Novom Sadu projektanti i građevinari imaće prilike za susrete s lokalnim samoupravama, jer se održava u isto vreme sa sajmovima investicija, energetike, elektronike i telekomunikacija, logistike i transporta. Sajam je idealno mesto za upoznavanje s investicionim projektima, kao i za prezentacije već izgrađenih objekata i za predstavljanje i upoznavanje naprednih tehnologija. Sajam građevinarstva u Novom Sadu je jedini sajam tog tipa u regionu koji se održava u jesenjem terminu i prati svetske trendove istorodnih sajmova u Hanoveru, Lajpcigu, Parizu, Birmingemu, Londonu i Bolonji.\nIzlagači na Sajmu građevinarstva\n• Građevinska preduzeća\n• Proizvođači građevinskog materijala, mašina i alata\n• Uvoznici, zastupnici svetskih proizvođača građevinskih materijala, mašina i alata...\n• Firme za projektovanje, inženjering, rekonstrukciju i restauraciju\n• Zanatske radnje i radionice za instalacione i završne radove u građevinarstvu\n• Izdavači stručnih publikacija


SZO dozvolila upotrebu prve svetske vakcine protiv malarije koja na 2 minuta odnosi jedan dečji život - eKlinika\nSZO dozvolila upotrebu prve svetske vakcine protiv malarije koja na 2 minuta odnosi jedan dečji život\n13:00 - 08. 10. 2021.\nVakcina protiv malarije preporučuje se deci u podsaharskoj Africi i drugim regionima sa umerenim do visokim prenosom bolesti od koje na svaka dva minuta život izgubi jedno dete\nMalaria godišnje ubije oko 400.000 dece u afričkim zemljama Foto: Shutterstock\nSvetska zdravstvena organizacija odobrila je u sredu vakcinu protiv malarije RTS, S/AS01, prvu protiv bolesti koju prenose komarci, a koja godišnje ubije više od 400.000 ljudi, uglavnom afričke dece. Odluka je usledila nakon pregleda pilot programa koji se od 2019. godine primjenjuje u Gani, Keniji i Malaviju, u kojem je primljeno više od dva miliona doza vakcine, koju je farmaceutska kompanija GSK prvi put napravila 1987. godine.\nNa svaka 2 minuta život izgubi po jedno dete\nNakon pregleda rezultata istraživanja i naučnih dokaza, SZO je saopštila da „preporučuje široku upotrebu prve svetske vakcine protiv malarije„. SZO preporučuje vakcinu deci u podsaharskoj Africi i drugim regionima sa umerenim do visokim prenosom malarije, koja bi trebalo da dobiju četiri doze vakcine do druge godine života, s obzirom na to da na svaka dva minuta od malarije umre jedno dete. Prema podacima SZO za 2019, više od polovine smrti od malarije u svetu je u 6 podsaharskih afričkih zemalja, a skoro četvrtina je samo u Nigeriji.\nVakcina smanjuje smrtonosnu malariju za 30 odsto\nSimptomi malarije obuhvataju temperaturu, glavobolju i bol u mišićima, zatim cikluse jeze, groznicu i znojenje. Nalazi pilot vakcine pokazali su da „značajno smanjuje tešku, smrtonosnu malariju za 30 odsto“, rekla je Kate O’Brien, direktorka Odeljenja za imunizaciju, vakcine i biologiju SZO. Vakcina je „laka za isporuku“, dodala je ona i „može da stigne i do nedostižnih“ u šta spada dve trećine dece u tim zemljama. Postoje mnoge vakcine protiv virusa i bakterija, ali ovo je bio prvi put da je SZO preporučila široku upotrebu vakcine protiv humanog parazita. Vakcina deluje protiv plazmodijuma falciparuma – jedne od pet vrsta parazita malarije koji je najsmrtonosniji.\nSledeći korak – finansiranje\nSa naučne perspektive ovo je ogroman napredak, smatraju zvaničnici SZO jer „nudi tračak nade za kontinent koji nosi najveći teret bolesti“. Procenjeni trošak za zaštitu od malarije u podsaharskoj Africi je veći od 12 milijardi dolara godišnje, saopšteno je iz SZO, a pre nego što novopreporučena vakcina stigne do dece kojoj je potrebna, sledeći korak će biti finansiranje.\n– To će biti sledeći veliki korak. Tada ćemo moći da skaliramo doze i odluke o tome gde će vakcina biti najkorisnija i kako će se primeniti – rekla je Kate O’Brien.\nU planu formulisanje i mRNA vakcine protiv malarije\nBorba protiv malarije dobila je pojačanje u aprilu kada su istraživači sa britanskog Oxford University objavili da je njihov kandidat za vakcinu Matrix-M postao prvi koji je premašio prag efikasnosti SZO od 75 odsto. Nemačka biotehnološka kompanija BioNTech, koja je sa američkim gigantom Pfizer razvio vakcinu protiv korona virusa, takođe je saopštila da ima za cilj da sledeće godine počne ispitivanje vakcine protiv malarije koristeći istu probojnu mRNA tehnologiju kao i kod covid 19 vakcine. SZO se takođe nada da će ova najnovija preporuka ohrabriti naučnike da razviju više vakcina protiv malarije.\nFormulisana vakcina protiv malarije koja je prva postigla efikasnost veću od 75 odsto, kako je odredila SZO\n26. 04. 2021. 9:30


Koliko je u Federaciji BiH potrošeno miliona za "crni petak" - zenicainfo.ba\nNaslovnica Aktuelno Koliko je u Federaciji BiH potrošeno miliona za “crni petak”\nU petak, 27. novembra, u većini trgovačkih centara u Federaciji BiH stvorili su se veliki redovi zbog popusta koje donosi “crni petak”, a koliko su taj dan Bosanci i Hercegovci potrošili, provjerili smo u Poreznoj upravi Federacije BiH.\n“Prema podacima o evidentiranom prometu na serveru Porezne uprave Federacije BiH na dan 27. novembra (“crni petak”) ukupno evidentirani promet obveznika u sistemu PDV-a iznosio je 117.153.309,17 KM, obveznika koji nisu u sistemu PDV-a 6.012.356,97 KM, a obveznika koji su oslobođeni plaćanja PDV-a ukupno evidentirani promet iznosio je 34.270.324,39 KM. U cilju usporedbe prometa koji je evidentiran 27. novembra, sa prometom koji je evidentiran sedam dana prije, odnosno 20. novembra ističemo da je prema podacima sa servera Porezne uprave FBiH ukupno evidentirani promet obveznika u sistemu PDV-a iznosio 104.177.407,05 KM, obveznika koji nisu u sistemu PDV-a 5.668.116,94 KM, a obveznika koji su oslobođeni plaćanja PDV-a iznosio je 28.988.380,89 KM”, rekli su za Faktor iz Porezne uprave Federacije BiH.\nPrema podacima o evidentiranom prometu na serveru Porezne uprave Federacije BiH na dan 29. novembra 2019. godine (“crni petak”), ukupno evidentirani promet obveznika u sistemu PDV-a iznosio je 151.157.130,68 KM, obveznika koji nisu u sistemu PDV-a 7.401.874,48 KM, a obveznika koji su oslobođeni plaćanja PDV-a ukupno evidentirani promet iznosio je 43.830.997,91 KM.\nIz Porezne uprave Federacije BiH ističu da svakodnevno prate evidentiranje ostvarenog prometa i podsjećaju obveznike fiskalizacije da je Zakonom o fiskalnim sistemima propisano, da su dužni putem fiskalnih kasa evidentirati i dostaviti sav dnevni promet na server Porezne uprave Federacije BiH.\n“Podsjećamo i građane da su dužni za svaku kupljenu robu ili izvršenu uslugu tražiti fiskalni račun jer se na taj način tokovi novca stavljaju pod kontrolu, povećava se broj PDV obveznika, povećava se naplata javnih prihoda i smanjuje siva ekonomija. Neevidentiranje prometa putem fiskalnih uređaja ukazuje da je poslovanje nezakonito i da predstavlja utaju poreza”, kažu iz Porezne uprave FBiH.\nPrethodni članakBorba urodila plodom: FBiH od 2021. ukida subvencije za male hidroelektrane\nNaredni članakDerbi susreti 18. kola Premijer lige BiH u Sarajevu i Banjaluci


Ročište u decembru\nDatum objave: četvrtak, 17 novembra, 2011\nPravni timovi Srbije i Hrvatske, koji vode međusobne tužbe za genocid, naći će se zajedno pred sudijama Međunarodnog suda pravde u Hagu prve sedmice decembra, pišu beogradske “Večernje novosti”.\nOčekuje se da će tada biti zakazano ročište na kome će se utanačiti dalji pravni koraci u ovom procesu, pošto je Srbija 4. novembra dodatnim dokazima ojačala svoju kontratužbu za genocid protiv Hrvatske.\nSud će, najvjerovatnije, odrediti rok od tri do šest mjeseci da Zagreb da svoj odgovor na novu argumentaciju Srbije i time se krug dostavljanja podnesaka zatvara.\nList navodi da će ukoliko, u međuvremenu, ne bude postignut dogovor o međusobnom povlačenju tužbi i vansudskom poravnanju, za šta su šanse trenutno male, jer takav ishod uporno odbija Vlada u Zagrebu, biti zakazana glavna rasprava za kraj 2012. ili početak 2013. godine.\n“Na ročištu u decembru dve strane bi trebalo da se dogovore o svedocima i dokazima koji će biti izvođeni pred sudom. Naša strana će se fokusirati na dokumente o blizu 7 000 srpskih žrtava, kao i na presudu Haškog tribunala hrvatskom generalu Anti Gotovini za zločine počinjene tokom `Oluje`”, rekao je šef Dokumentaciono-informacionog centra “Veritas” Savo Štrbac, koji je i ekspert pravnog tima Srbije.\nInače, Srbija je svoju kontratužbu dodatno ojačala dokazima i dokumentima koji prelaze 1 000 strana, navodi list.


Nema komentara 28.03.2011. Oznake: phpuk, prezentacije, snimci, video Osvojite kartu za DPC11!\nKompanija iBuildings je odlučila da napravi malu nagradnu igru u kojoj može da se ovoji karta za ovogodišnju holandsku PHP konferenciju, DPC11, koja će biti održana u Amsterdamu, od 19. do 21. maja. Sve što je potrebno da se uradi jeste da se ostavi komentar na njihov članak. 18. marta će biti održano izvlačenje gde će nasumice biti odabran jedan komentator koji će dobiti ulaznicu. Konferencije\nNema komentara 26.02.2011. Oznake: dpc11, nagradna igra, ulaznica PHPBenelux 2011\nNema komentara 07.02.2011. Oznake: phpbenelux, predavanja, prezentacije Osvojite kartu za PHP UK 2011\nKompanija Zend je spremila za PHPiste malo iznenađenje - izvlačenje ulaznice za ovogodišnju PHP konferenciju u Londonu! 6. po redu PHP UK konferencija se održava 25. februara, dok se za ulaznicu možete prijaviti do 14. februara - nepunih mesec dana, tako da požurite :)\nOvogodišnji program uključuje prezentacije o NoSQL-u, frameworkovima, design patternima, XDebug... Konferencije\nNema komentara 17.01.2011. Oznake: nagrada, phpuk, ulaznica PHP Barselona 2010 prezentacije\nNema komentara 20.11.2010. Oznake: barselona, pbc, prezentacije 1 2 › » Oznake


Vesti online / Vesti / Svet / Da li se Rusi plaše rata sa SAD?\nTrećina anketiranih ruskih državljana smatra da je rat između Rusije i SAD moguć, a 16 odsto to potpuno isključuje kao opciju, pokazuje istraživanje Sveruskog centra za proučavanje javnog mnjenja (VCIOM).\nČak trećina Rusa smatra da je sukob moguć, ili da je već počeo\nOružani sukob Rusije i SAD većina anketiranih (63) i dalje smatra nemogućim ili malo verovatnim.\nMeđutim, broj onih koji ovaj sukob smatraju mogućim ili smatraju da je on već počeo, dostiže čak 30 odsto.\nSociolozi ističu da je u martu 2014. godine četvrtina ispitanika (25 odsto) smatrala da je rat Rusije i SAD nemoguć, a više od polovine (51 odsto) odgovorilo je da je taj rat malo verovatan, podsećaju ruski portali.


Gojković: Dijaspora je ogromna šansa koju naša otadžbina propušta - Politika - Dnevni list Danas\nPočetna » Politika » Gojković: Dijaspora je ogromna šansa koju naša otadžbina propušta\nGojković: Dijaspora je ogromna šansa koju naša otadžbina propušta\nPredsednik Pokreta obnove Kraljevine Srbije (POKS) i narodni poslanik, Žika Gojković, primio je u Skupštini Srbije, predsednika Saveza Srba Francuske, Đura Ćetkovića. Ova organizacija okuplja srpska udrženja i klubove srpske zajednice u Francuskoj, koja broji više od 400.000 ljudi.\n2Piše: Danas Online 15. januara 2020. 12.28 Izmenjeno: 12.29\nRazgovarali su o položaju srpske dijaspore u ovoj, jednoj od vodećih zemalja EU, mogućnosti da se više uključe u društveni i politički život Srbije i što bolje predstave našu zemlju u inostranstvu.\nGojković je upoznao gosta o predlogu POKS, da se omogući dijaspori da glasa elektronskim putem ili pismom, a ne kao do sada u konzulatima koja su udaljena hiljadama kilometara. Takođe, o predlogu da se oformi ponovo Ministarstvo dijaspore, a ministra da biraju predstavnici Srba u rasejanju, kao i da dijaspora ima 20 zagarantovanih mesta u Skupštini Srbije za svoje predstavnike koje sama bira u okviru posebne izborne jedinice, kao u mnogim drugim državama.\n– Dijaspora je ogromna šansa za Srbiju koju naša otadžbina propušta. Više od 4 miliona Srba živi u rasejanju. Među njima ima vrlo uspešnih i uticajnih ljudi, koji žele da pomognu matici, ali ih država ignoriše. Osim ovoga, dijaspora godišnje unese u zemlju preko 4 milijarde evra, što je više od svih kreditnih aranžmana koje MMF nudi. S obzirom na sve to, interes Srbije je da razvije što moguće bolje odnose sa dijasporom i uključi ih u svoj politički i društveni život – izjavio je predsednik POKS, Žika Gojković.\nPredsednik Saveza Srba Francuske je izrazio zadovoljstvo što se u Srbiji sve češće otvara tema položaja dijaspore u srpskom društvu i podržao predloge koje je POKS izneo, ocenjujući ih kao neophodne da bi i dijaspora glasala u većoj meri i još više podržala svoje sunarodnike u matici i državu Srbiju.\ndijaspora, Francuska, poks\nPOKS: Imamo još šanse za ulazak u skupštinu\n15. januara 2020. u 13.20\nNijedan uticajan i iole normalan čovek neće sebe da bruka i promoviše ovu nakaradnu vlast.\nZa početak neka krene predsednik, vlada i svi ostali na dole, do opštinskih odbornika da poštuju ustav, zakone i slobodu medija, pa dođite da razgovaramo.\nJovan Zmaj kaže:\n15. januara 2020. u 15.40\nKo o čemu, tako i vi. Dijasporu ste sistematski opljačkali uz slepo sluzenje sns-u i sps-u. (ozbiljna ste koalicija )


Tadić za uniju demokratskih partija - Nova Borba\nTadić za uniju demokratskih partija\nLider Socijaldemokratske stranke (SDS) Boris Tadić predlaže uniju demokratskih partija, koju bi činile partije koje su pripadale istom političkom jezgru.\nIzvor: Tanjug/ Vreme\nOn je u intervjuu nedeljniku „Vreme“ kazao da je predložio formiranje zajedničke liste za izbore, a potom i stranačke unije od više stranaka koje su pripadale istom političkom jezgru.\n„Među njima, mislio sam na DS, na stranku Dušana Petrovića i SDS. U tom trenutku nisam verovao da može i LDP da bude u tom bloku, ali sada ćemo prvo videti šta će biti od razgovora između Aleksandra Vučića i Čedomira Jovanovića“, objasnio je on.\nTadić je dodao da treba najpre pažljivo analizirati koja je Jovanovićeva namera, i da ne bi da sudi na osnovu pisanja medija.\n„Ja sada pre svega mislim na stranku Dušana Petrovića, DS i SDS, koje bi mogle biti jezgro političke unije. Takve političke sisteme srećemo u Francuskoj i oni funkcionišu veoma dobro“, kazao je on negirajući stereotipiju kako ponovo srlja u DS, na šta, kako naglašava, nije pomislio nijednog trenutka.\nFormiranje unije, kako podvlači, ne predstavlja povratak demokratama i demokratskim snagama.\nTakva unija je potrebna je, kako naglašava zbog „destruktivnog dejstva“ koalicije SNS i SPS, ali i pojavljivanja stranaka i pokreta na opozicionoj sceni koje se prikazuju kao alternativa postojećoj opoziciji, a u stvari nose u sebi samo potencijal demagogije i populizma.\n„Moje duboko uverenje je da su to stranke koje nemaju dovoljan nivo političke ekspertize, pa čak i neki njihovi članovi i simpatizeri ne umeju da razaznaju šta će se desiti ako bi one došle na vlast. Pogledajte samo katastrofalno hrvatsko iskustvo sa koalicijom Orah, Most, a sada i Živi zid“, dodao je on ističući da tu pre svega misli na „Dosta je bilo“ i alternativne pokrete, koji su globalni fenomen koji nas nije mogao zaobići.\nPrema njegovim rečima dešava se da se takvi pokreti pojave, opstanu godinu ili dve i nestanu, te da su to samo jedna fatalna potrošnja vremena.\nOn je rekao da je jedan od stereotipa, koji mu se pripisuje da bi bio kandidat te unije na predstojećim predsedničkim izborima.\nTakođe je naveo da je odbio predlog nekih ljudi i DS da bude predsednički kandidat, dodajući da ne želi da otkriva imena, i da je odbio taj predlog „zato što se kandidatura za predsedničke izbore ne ističe pre republičkih izbora nego kada dođe vreme predsedničkih izbora, te da predsedničke kandidature moraju biti deo šireg konsenzusa.\nKada je reč o njegovoj politici „I EU i Kosovo“ on je kazao da je ostao privržen svojim uverenjima da se ne predaju naši institucionalni resursi na Kosovu, kao što je tada tražila Nemačka.\nIsto tako on kaže da, da nije došlo do Bregzita i novog mešanja karata na međunarodnom planu, Kosovo u UN bilo bi otvoreno pitanje.\n„Ne znamo kako će izgledati svet sledeće godine, pa ne možemo da predviđamo šta će se desiti. Da je svet imao onaj kontinuitet kao do Bregzita to bi bilo izvesno. Ali Briselskim sporazumom je postalo nevažno hoće li Srbija ili neće priznati Kosovo, jer ono ide svojim putem nezavisnosti“; uveren je Tadić.


Mrkela: Cigurno neće biti lako - SPORTSKI ŽURNAL\nZvezda će igrati protiv Suduve u prvom kolu kvalifikacija za Ligu šampiona, a ako prođe sastaće se u drugom sa pobednikom duela između Helsinkija i Toršavna\nSportski direktor Crvene zvezde Mitar Mrkela rekao je danas da je taj fudbalski klub koncentrisan samo na Suduvu.\n- Mislimo samo na Suduvu, to nam je najbitnije u ovom trenutku. Svakog rivala poštujemo sigurno neće biti lako. Ovo su kvalifikacije za Ligu šampiona, ko god bude bio protivnik u narednoj rundi ako prođemo sigurno neće biti lako. Svesni smo toga, ali sada treba da se koncentrišemo samo na Litvance. Ekipa Suduve je pokazala da uvek može da iznenadi, tako da ćemo o narednom rivalu misliti potpuno kada nakon 19. jula - rekao je Mrkela posle žreba.\nZvezda će igrati protiv Suduve u prvom kolu kvalifikacija za Ligu šampiona, a ako prođe sastaće se u drugom sa pobednikom duela između Helsinkija i Toršavna.\nfilipkaci · 19 juni, 2019 16:19\nbotino · 19 juni, 2019 18:35


Đerlek otkriva sve o vakcinaciji / Ko će i kada primiti prve vakcine – Sandzak Vijesti\nĐerlek otkriva sve…\nĐerlek otkriva sve o vakcinaciji / Ko će i kada primiti prve vakcine\nPredsjednik Nacionalnog koorordinacionog tima za imunizaciju protiv kovida-19 Mirsad Đerlek izjavio je danas da su korisnici domova prioritetni za vakcinaciju kako bi se smanjio pritisak na bolnice, u kojima su teški slučajevi najčešći među starijom populacijom.\nVrlo brzo očekuje se još oko 20.000 doza vakcina, dodaje Đerlek.\nOn je za RTS rekao da se kostur usvojenog plana imunizacije, koji je izradio i predložio Institut “Batut”, neće mijenjati, ali da je teško predvideti šta nas čeka.\n– Plan je dinamičan i biće elastičan, tako da ćemo moći u zavisnosti od trenutka i količine vakcina, da mijenjamo neke planove i prioritete – istakao je Đerlek.\nU prvoj fazi – starački domovi i zdravstveni radnici\nNaveo je da će u prvoj fazi vakcine primiti zdravstveni radnici i korisnici staračkih domova. Prema njegovim riječima, vakcine će prvo otići u veće domove u kojima može doći do većeg broj zaraženih koronavirusom.\nĐerlek je rekao da je neophodna dodatna obuka medicinskih radnika koji će aplicirati vakcinu.\n– U jednoj bočici ima pet doza, potrebno je stručno rastvoriti doze u jednom špricu od 1,8 mililitara fiziološkog rastvora, to se mora potrošiti u narednih šest sati, a kad doza izađe sa -70 stepeni, mora se potrošiti za pet dana. To nije komplikovano, ali neophodna je stručna obuka zdravstvenih radnika koji će imunizaciju obavljati na terenu – rekao je Đerlek.\nPotpisan ugovor na 1,8 miliona doza\nDodao je da je sa “Fajzerom” potpisan ugovor na 1,8 miliona doza, koje ce stizati kvartalno.\n– Juče je došlo 4.875 doza, ALIMS je dao dozvolu za oko 24.000 doza, doći će još 20.000 vrlo brzo – rekao je Đerlek dodajući da će još 340.000 doza stici u januaru.\n“Sistem ce izržati iako je treći talas vrlo jak”\nĐerlek je rekao da koronavirus i dalje uzima danak i izuzetno ozbiljno napada zdravstveni sistem Srbije. Pozitivno je, kaže, da imamo smanjen broj novooboljelih, ali je broj hospitalizovanih dosta veliki.\n– Zbog toga sporo ide pad jer smo dostigli dosta visok nivo brojki – rekao je Đerlek, dodajući da je i dalje veći broj prijema veći nego broj otpusta u bolnicama.\nJuce je, napominje, bilo ukupno oko 5.000 pregleda, od kojih je oko 2.300 prvih. Istice da je zdravstveni sistem prenapregnut, ali da je “pravi spas” otvaranje bolnica u Batajnici i Kruševcu.\n– Oni koji su priželjkivali krah sistema, moram da ih razočaram, sistem će izržati iako je treći talas vrlo jak – rekao je Đerlek.


Kućna vetroturbina nalik zavrtnju - Gradjevinarstvo.rs\nKućna vetroturbina nalik zavrtnju\nIako je sve više uobičajeno videti solarne panele na krovovima kuća, domaće vetroturbine su još uvek prilično redak prizor. Mada, ukoliko se roterdamska kompanija „The Archimedes“ bude pitala, do će se uskoro promeniti. Juče je kompanija zvanično predstavila svoju vetroturbinu „Liam F1 Urban Wind Turbine“, za koju kažu da ima prinos energije koji je na „80 odsto od maksimuma koji je teoretski izvodljiv“. To je prilično smela tvrdnja, imajući u vidu da većina konvecnijalni turbina imaju prosek prinosa od oko 25 do 50 odsto.\nLiam turbina, širine 1,5 metara i teška 75 kilograma, definitivno ne izgleda baš kao tipična vetroturbina. Ona vuče inspiraciju iz formi nautilus školjki, kao i zavrtanjske pumpe koju je osmislio drevni grčki matematičar Arhimed iz Sirakuze.\nFaktor forme navodno rezultira u minimalnoj mehaničkoj otpornosti, što joj omogućava da se okreće veoma slobodno i da radi tiho - buka lopatica je jedna od najčešćih žalbi u vezi krovnih vetroturbina. Pored toga, dizajn je takav da usmerava turbinu uvek ka pravcu duvanja vetra radi maksimalnog prinosa energije, ili kompanija makar tako tvrdi.\nPored tvrdnje da je sposobna da postigne 80 odsto od Becove granice, kompanija tvrdi da njihova turbina „Liam F1 može da generiše u proseku 1.500 kilovat-časova energije (godišnje) na brzinama vetra od 5m/s, što je polovina potrošnje energije u tipičnom domaćinstvu“. Nepotrebno je reći da će biti zanimljivo videti šta će nezavisna testiranja pokazati. Kompanija tvrdi da je testirala turbinu Liam „preko 50 puta“ kako bi potvrdila cifre, a već je prodala 7.000 turbina u 14 zemalja.\nVetroturbina „Liam F1 Urban Wind Turbine“ bi trebalo da bude zvanično komercijalno dostupna od 1. jula. Iako ne znamo u ovom trenutku cenu, prethodno objavljivanje na sajtu komapnije je navelo cenu od 3.999 evra.


Pozivamo vas da zavirite u kancelariju zdravstvene ustanove Signify, prostor koji je u potpunosti usredsređen na veliko čelično stepenište i drvene platforme za sastanke.\nSve to je učinjeno kako bi se stvorilo radno mesto koje bi naglasilo saradnju, povezanost i transparentnost, a da istovremeno zgrada nimalo ne izgubi na svojoj praktičnosti i funkcionalnosti. Da bi se to postiglo, šest spratova kancelarije je podeljeno u niz prostorija oko centralnog jezgra u kome su smešteni i liftovi i prostori za odlaganje stvari.\nNa taj način je projekat postigao sve što je i bilo zamišljeno – stvorene su privatne sobe za sastanke, jedna velika sala kao i više improvizovanih zona, od kojih jedna uključuje veliku površinu na sedmom spratu. U tom prostoru smešteno je veliko projekciono platno, a tu se nalazi i deo za odmor i kuhinja. Namera je bila da se stvori transparentnost i pristupačnost, te da se tema dizajna poveže sa zdravstvom i misijom kompanije.\nPored komunalnog područja nalazi se veliko metalno stepenište koje je u osnovi obogaćeno raznim sedištima kako bi se stvorila žarišna tačka ne samo za pod, već i za kompletnu kancelariju. Ono predstavlja ne samo fizičku već i metaforičku povezanost u celoj firmi, promoviše pristup izvršnog tima dok drvena platforma u njegovom podnožju služi kao dodatni prostor za sedenje, omogućavajući tako velike i opuštene sastanke.\nU onim otvorenijim kancelarijskim prostorima obezbeđen je nameštaj za koji se slobodno može reći da je u potpunosti prilagodljiv vrsti sastanka koji se unutra obavlja. Tako ne čudi što se na jednom mestu mogu videti barske stolice za nešto opušteniju varijantu sastanka, a već na drugom – udobne i meke fotelje kao i više privatnih kabina.\nProstorom preovladavaju narandžasta i plava boja – kombinacija koja predstavlja zaštitni znak same kompanije.


Džeda - Blic Online\nTakozvana Islamska država preuzela je danas odgovornost za napad na nemuslimansko groblje u Džedi, u kojem je povređeno nekoliko osoba.\nKULJA GUST DIM Pet osoba povređeno u VELIKOM POŽARU na železničkoj stanici u Džedi\nNajmanje pet osoba je povređeno u požaru na železničkoj stanici u saudijskom gradu DŽedi, rekli su danas zvaničnici.\nUHAPŠEN ZBOG MAKARENE Policija u Džedi privela tinejdžera zbog pesme koja je 90-ih zaludela svet (FOTO)\nSpisak zabrana u Saudijskoj Arabiji prilično je dug, pa tako i trivijalna sitnica poput plesa uz omiljenu pesmu može da se završi hapšenjem. Upravo to se doodilo tinejdžeru (14) nakon što je primećen kako igra na ulici uz jedan od najvećih hitova devedesetih - "Hej Makarena".\nSaudijska Arabija: Ambasada SAD obavestila svoje građane o "potencijalnoj, neposrednoj opasnosti"\nAmbasada SAD u Saudijskoj Arabiji saopštila je danas da je dobila izveštaje o "potencijalnoj, neposrednoj opasnosti" za građane SAD u delovima Džede koje posećuju zapadnjaci.\nNajmanje dvoje poginulo u poplavama u Saudijskoj Arabiji\nNajmanje dvoje ljudi poginulo je u poplavama koje su posle obilnih kiša zadesile grad Džedu, objavila je agencija za civilnu zaštitu.\nSaudijski bloger javno bičevan uprkos oštroj osudi Stejt departmenta\nJedan bloger iz Saudijske Arabije javno je danas dobio prvu turu od 50 udaraca bičem zbog "vređanja islama" kod džamije u gradu Džedi na Crvenom moru, što je naišlo na oštru osudu iz Stejt departmenta, koji, inače, načelno podržava režim u Rijadu.\nNajviša zgrada na svetu imaće i najbrži lift\nKada 2018. bude otvorena, najviša zgrada na svetu, Kingdom tauer u Džedi, u Saudijskoj Arabija, imaće i najbrži lift na svetu, koji će ići brznom od 10 metara u sekundi.\nPotopljena saudijska naftna platforma u Persijskom zalivu, troje nestalo\nTri radnika se vode kao nestali posle potapanja naftne platforme saudijske državne kompanije Aramko u Persijskom zalivu tokom radova održavanja.\nSaudijska Arabija proterala tri osobe iz sirijskog konzulata\nSaudijske vlasti saopštile su juče da su proterale tri osobe iz sirijskog konzulata u Džedi, što je novi znak loših odnosa između dve zemlje, pošto Rijad podržava pobunjenike koji se bore protiv vlade predsednika Bašara Asada.\nHolding porodice Bin Laden gradi najvišu zgradu na svetu\nRIJAD - Saudijski milijarder, princ Alvalid bin Talal, postigao je sporazum sa džinovskim građevinskim holdingom porodice Bin Laden o izgradnji najviše zgrade na svetu. Bin Talal je danas predstavio plan o gradnji "Kraljevskog tornja" u Džedi, na obali Crvenog mora.


RTS :: Fudbalska akademija u Kanjiži pravi nove dobre fudbalere, ali i ljude\nFudbal Fudbalska akademija u Kanjiži pravi nove dobre fudbalere, ali i ljude\nponedeljak, 12. apr 2021, 12:20 -> 12:59\nFudbalska akademija u Kanjiži pravi nove dobre fudbalere, ali i ljude\nU Totovom Selu kod Kanjiže već deset godina postoji Fudbalska akademija sa oko 100 mladih fudbalera. Ovaj projekat su podržali Vlada Mađarske, pokrajinska i lokalna vlast. Sem u fudbalu, ovde se polaznici podstiču da budu uspešni i u redovnom školovanju.\nTeodor Perišin je iz Ostojićeva, fudbalsku akademiju je upisao uporedo sa srednjom školom u Novom Kneževcu. Kada je redovna nastava, iz Totovog Sela ima organizovan prevoz do škole i nazad. Dnevni plan rada važi za sve i usklađen je sa obavezama u školi i na treningu.\n"Ustajanje u sedam sati, obavezan doručak za sve igrače. Posle toga kada smo onlajn imamo predavanja do podneva. Posle toga obavezan ručak je za sve igrače. Posle toga trening je uglavnom stalno u tri sata posle podne. Idemo na službu u crkvu, to je svakog četvrtka", izjavio je Perišin.\nNa tri fudbalska terena, od čega jedan sa veštačkom travom trenira sedam selekcija različitih uzrasta.\nSistem rada Akademije "Njerš Ištvan" je usmeren na razvoj mladih igrača do 18 godina.\n"Bio sam fizički slab, kondicije sam imao manje. Od ove godine stvarno se dobro osećam, dobro sam napredovao i mislim da mogu da nastavim da se bavim fudbalom", rekao je Čedomir Božić iz Sente.\n"Ako neki igrač ima loše ocene ili loše vladanje u školi, zabranjeno mu je treniranje. To nam je neki cilj ne samo da napravimo dobrog fudbalera, nego i da napravimo dobrog čoveka koji će kasnije, ako možda ne uspe u fudbalu naći sebe u nekom drugom poslu i moći da vodi računa sam o sebi", reči su Darka Veselinova, trenera Fudbalske akademije "Njerš Ištvan".\nVelike zasluge za sve ovo ima Jene Utaši, župnik crkve svetog Josipa radnika u Totovom Selu, koji najavljuje nove projekte.\n"Biće sigurno sportski turizam, biće svakako. Već imamo nešto nešto od toga, ali u budućnosti sigurno sa sportskom halom više ćemo ostvariti", rekao je Utaši, predsednik akademije.\nU okviru kompleksa nalazi se Dom učenika sa restoranom. Osnovci koji nisu iz Totovog Sela, a žele da igraju fudbal, mogu ovde pohađati osnovnu školu, koja zbog toga ima popunjenih svih osam razreda.


"Isplatili se napori Nemačke i Francuske da se obnove pregovori o podeli Kosova" ... | WebTribune\nHome U FOKUSU “Isplatili se napori Nemačke i Francuske da se obnove pregovori o podeli Kosova” …\nPosted date: јул 10, 2020 In: U FOKUSU\nPredsednik Srbije Aleksandar Vučić izjavio je danas da su se isplatili napori Nemačke i Francuske da ponovo pokrenu pregovore između Beograda i Prštine.\nRekao je i da se nada postizanju obostrano prihvatljivog sporazuma.\n“Niko ne može da garantuje šta će se desiti na kraju procesa, ali ovo je prva relativno optimistična vest”, rekao je Vučić u intervjuu za Rojters, mada nije mogao da precizira kada bi sporazum mogao da bude postignut.\nKosovsko pitanje Rojters inače naziva jednim od “najtežih teritorijalnih sporova u Evropi”.\n“Ne zanima me da li će se to dogoditi za mesec ili dve godine”, rekao je Vučić u pogledu postizanja rešenja.


11-08-2020 23:13 Izdvojeno Srbija Društvo\nProf. dr Petar Kočović (Foto: Jutjub)\nTreći udar koronavirusa počeće najverovatnije 12. septembra i, iako će biti blaži od drugog talasa, očekivano je da ćemo do sredine decembra imati u Srbiji još oko 15.000 novozaraženih, tvrdi prof. dr Petar Kočović, redovni profesor na Univerzitetu „Union - Nikola Tesla“.\nProfesor Kočović je zajedno sa svojim timom napravio svojevrstan model praćenja pandemije koronavirusa ne samo u našoj zemlji već i u celom svetu. Naime, on je sa svojim saradnicima napravio programe koji na dnevnom nivou prikupljaju podatke o broju osoba koje su se zarazile, umrle i ozdravile i na osnovu kojih, primenjujući metode mašinskog učenja i prediktivne analitike, u čijem je sastavu i Gausova kriva, prave prognoze o daljem kretanju zaraze. - U Srbiji se, prema ovom modelu, drugi talas završava oko 11. septembra. Već je sada vidljivo da će u narednim danima broj novozarženih konstantno padati i očekujemo da će ih oko 11. septembra biti oko 20. Međutim, od tog datuma očekuje se da broj zaraženih opet krene nagore - zaključuje Kočović i dodaje da će broj zaraženih na dnevnom nivou u periodu od 30. avgusta do 2. oktobra biti manji, svakako ispod 50, ali da će već između 10. i 16. oktobra biti oko 250 zaraženih dnevno.\n- Međutim, treći talas bi trebalo da bude manje snažan od drugog, u kojem ćemo, prema ovom modelu, do kraja imati skoro 20.000 zaraženih, odnosno oko 70 odsto više obolelih i umrlih nego u prvom talasu, koji se završio 26. maja. U drugom talasu smo imali po 400 zaraženih dnevno u nekoliko navrata, a očekujem da će u trećem talasu, u najvećem piku, biti manje. Naravno, ovo sve zavisi od toga da li će građani poštovati mere zaštite - nošenje maski i održavanje distance. Međutim, da se razumemo, model može i dramatično da pogreši. Što je dalje od današnjeg dana, to su mogućnosti greške veće. Dovoljno je da bude neko masovno okupljanje - demonstracije ili da se dozvoli publika na stadionima i brojke će se promeniti - kaže prof. Kočović.\nS druge strane, epidemiolog dr Radmilo Petrović kaže da biologija nije matematika, te da „u epidemiologiji dva i dva nekada mogu biti tri, a nekada pet“.\n- Ova epidemija se ne ponaša u skladu sa dosadašnjim saznanjima i vrlo je teško reći kako će se situacija razvijati. Koronavirus je nepredvidiv u svom ponašanju. Kada će se završiti drugi talas i kada će početi treći, veoma je teško reći. Bojim se da, čim budu nepovoljne vremenske prilike i ljudi zaborave na zaštitne mere, može doći do povećanja broja zaraženih.\nNajnoviji korona bilans Još 235 novozaraženih, smanjuje se broj pacijenata na respiratoru.\nU poslednja 24 sata na koronavirus je testirano 8.086 osoba, njih 235 bilo je pozitivno, dok je, nažalost, preminulo šest osoba, saopštio je juče krizni štab Vlade Srbije na redovnoj konferenciji za medije. Na respiratorima u bolnicama širom Srbije nalazi 91 pacijent, što je najmanji broj još od 5. jula, a do sada su ukupno preminule 652 osobe. U ustanovama socijalne zaštite i domovima za smeštaj odraslih i starih, zaključno sa jučerašnjim danom, potvrđeno je prisustvo virusa korona kod 218 korisnika i 88 zaposlenih. Ukupan broj izlečenih korisnika ustanova socijalne zaštite iznosi 739, a broj izlečenih zaposlenih u tim ustanovama je 289.\nŠta je Lukašenko savetovao Vučiću da uradi sa opozicijom, saznajte OVDE.


Srbija: Skoro polovina građana smatra da je Kosovo trajno izgubljeno | PCNEN\nSrbija: Skoro polovina građana smatra da je Kosovo trajno izgubljeno\nObjavljeno: 31.03.2019, 12:56h\nU istraživanju Instituta za evropske poslove, sprovedenom od 8. do 14. marta ove godine u Srbiji, na uzorku od 1.207 ispitanika, građani su odgovarali na pitanja da li je Kosovo izgubljeno, učešće građana u unutrašnjem dijalogu, (ne)priznanje nezavisnosti Kosova, razgraničenje i referendum. Dvije trećine građana Srbije bilo bi na referendumu protiv priznavanja kosovske nezavisnosti iako većina smatra da je Kosovo izgubljeno i da Srbija nije u mogućnosti da ponovo uspostavi suverenitet na toj teritoriji, prenosi Blic.rs. Da je Kosovo izgubljeno smatra 47 odsto građana, 12 odsto ne zna da se izjasni, a 41 odsto ima suprotno mišljenje. Među onima koji smatraju da je Kosovo izgubljeno su u većem procentu ispitanici starosti od 30 do 60 godina, sa srednjim i visokim stepenom obrazovanja iz svih regiona – osim iz istočne i južne Srbije. Gotovo polovina smatra da nije ostvarivo da Srbija opet ima punu kontrolu i suverenitet na Kosovu i to češće navode žene, stariji od 30 godina, ispitanici najmanje srednjeg stepena obrazovanja i stanovnici regiona Beograd. Da je to ostvarivo vjeruje 36 odsto, dok 15 odsto ne zna odgovor. U unutrašnjem dijalogu o Kosovu nije učestvovalo 93 odsto ispitanika, četiri odsto ne zna, dok tri odsto ispitanih navodi da su učestvovali i među njima je nešto više muškaraca i ispitanika sa najmanje završenom srednjom školom. Više od polovine ispitanika, 54 odsto, smatra da sadašnja vlada neće priznati nezavisnost Kosova i to većinom navode stariji od 60 godina, stanovnici regiona zapadna Srbija sa Šumadijom, dok sa porastom nivoa obrazovanja opada broj ispitanika koji smatraju da Vlada neće priznati nezavisnost Kosova. Da će Vlada priznati kosovsku nezavisnost vjeruje 27 odsto ispitanika, dok 19 odsto ne zna odgovor na ovo pitanje. Nezavisnost Kosova u zamjenu za brže učlanjenje Srbije u EU ne bi podržalo 78 odsto ispitanika, od kojih je više muškaraca, dok sa porastom godina starosti ispitanika ovaj broj raste. Kosovsku nezavisnost podržalo bi 13 odsto učesnika u istraživanju, a devet odsto njih ne zna. Pod idejom razgraničenja 29 odsto građana podrazumijeva uspostavljanje granice, pri čemu bi sjever Kosova pripao Srbiji, a Preševska dolina Kosovu, dok 14 odsto smatra da je to uspostavljanje granice u skladu sa trenutno postojećom administrativnom linijom. Razgraničenje Srbije i Kosova ne podržava 41,8 odsto ispitanika i to su češće muškarci starosti od 30 do 44, kao i stanovnici svih regiona izuzev Vojvodine. Razgraničenje podržava 24,5 odsto, među kojima je nešto više starijih od 60 godina i ispitanici iz regiona Vojvodine, petina građana navodi da je čula, ali da im nije jasno šta se podrazumijeva pod razgraničenjem.\nDa je Kosovo izgubljeno smatra 47 odsto građana, 12 odsto ne zna da se izjasni, a 41 odsto ima suprotno mišljenje.\nDa je to ostvarivo vjeruje 36 odsto, dok 15 odsto ne zna odgovor. U unutrašnjem dijalogu o Kosovu nije učestvovalo 93 odsto ispitanika, četiri odsto ne zna, dok tri odsto ispitanih navodi da su učestvovali i među njima je nešto više muškaraca i ispitanika sa najmanje završenom srednjom školom.\nViše od polovine ispitanika, 54 odsto, smatra da sadašnja vlada neće priznati nezavisnost Kosova i to većinom navode stariji od 60 godina, stanovnici regiona zapadna Srbija sa Šumadijom, dok sa porastom nivoa obrazovanja opada broj ispitanika koji smatraju da Vlada neće priznati nezavisnost Kosova.\nDa će Vlada priznati kosovsku nezavisnost vjeruje 27 odsto ispitanika, dok 19 odsto ne zna odgovor na ovo pitanje.\nNezavisnost Kosova u zamjenu za brže učlanjenje Srbije u EU ne bi podržalo 78 odsto ispitanika, od kojih je više muškaraca, dok sa porastom godina starosti ispitanika ovaj broj raste.\nPod idejom razgraničenja 29 odsto građana podrazumijeva uspostavljanje granice, pri čemu bi sjever Kosova pripao Srbiji, a Preševska dolina Kosovu, dok 14 odsto smatra da je to uspostavljanje granice u skladu sa trenutno postojećom administrativnom linijom.\nRazgraničenje Srbije i Kosova ne podržava 41,8 odsto ispitanika i to su češće muškarci starosti od 30 do 44, kao i stanovnici svih regiona izuzev Vojvodine.\nRazgraničenje podržava 24,5 odsto, među kojima je nešto više starijih od 60 godina i ispitanici iz regiona Vojvodine, petina građana navodi da je čula, ali da im nije jasno šta se podrazumijeva pod razgraničenjem.


Vrijeme je da se krene u formiranje nove skupštinske većine koja će dovesti do suštinskih promjena u Republici Srpskoj – kazali su danas lideri Saveza za promjene, Mladen Bosić (SDS), Mladen Ivanić (PDP), te Dragan Čavić (NDP).\nBosić je na pres-konferenciji u Banjoj Luci naglasio da RS treba novu odgovornu vlast, koja će se, između ostalog, boriti protiv korupcije i kriminala.\n– Smatramo da postoji više nego dovoljan prostor za formiranje nove skupštinske većine u RS-u – rekao je Bosić ističući da su na ovom sastanku dogovorene i aktivnosti na tom planu.\n– Izvjesno je i da je broj onih koji su zainteresovani za sređivanje stanja u RS-u sve veći – rekao je Bosić i naveo da će biti jasno koliko ko ima sigurnih poslanika za većinu nakon što se bude izjašnjavalo o navodnoj kupovini poslanika u RS-u.\nPredsjednik PDP-a Mladen Ivanić je potvrdio da su dali podršku inicijativi Napredne Srpske da se istraži afera „kupovine poslanika u RS-u“ da bi se provjerili ti navodi.\nPredsjednik NDP-a Dragan Čavić ističe da je davno bilo vrijeme da „režim padne“ te da je stanje u RS-u takvo da mora doći do promjena.\nPodsjetio je i da je još ranije podnio prijavu protiv premijerke RS-a Željke Cvijanović zbog afere „snimak“ na kojoj se navodno čuje kupovina poslanika, ali do danas ništa nije urađeno da se to istraži.\nSavez za promjene traži i da se RS-u izruči Milo Radišić, vlasnik firme „Grand trade“ iz Banje Luke koji je osuđen na tri godine zatvora zbog malverzacija akcijama „Medicinske elektronike“, ali je pobjegao u Srbiju.


Spektakl na aerodromu: Za vikend nadmetanje najboljih padobranaca\nVazduhoplovni savez Srbije i Aeroklub „Zrenjanin“ organizuju 67. Otvoreno padobransko prvenstvo Srbije, koje će biti održano 21. i 22. avgusta na sportskom aerodromu „Ečka“, pored Zrenjanina. Kako je najavljeno, gradonačelnik Zrenjanina Simo Salapura će svečano otvoriti takmičenje u subotu, u 12.30 časova.\nNadmetanje najboljih padobranaca iz Srbije i regiona odigraće se u disciplini skokovi na cilj, u pojedinačnoj i ekipnoj konkurenciji. Padobranci će sa visine od 1.000 metara iskakati iz helikoptera i vršiti doskok na elektronski senzor prečnika samo 34 centimetra, sa strogim centrom prečnika od samo dva centimetra.\nPROČITAJTE JOŠ: Na “Velikogospojinske dane” uz potvrdu o vakcinaciji, PCR ili antigenski test\nUčestvovaće šest padobranskih ekipa sa ukupno 35 takmičara. Nadmetaće se Aeroklub „Zrenjanin“, Padobranski klub „Arhistratig“ iz Beograda, Aeroklub „Špiro Mugoša“ iz Podgorice, Vazduhoplovni klub „Skydive“ iz Banja Luke, Padobranska ekipa Vojske Srbije „Nebeske vidre“ i Aeroklub „Naša Krila“ iz Paraćina.\nTakmičarski skokovi održavaće se u subotu u periodu od 8 do 12, i od 15 do 19 časova, i u nedelju od 8 do 12 sati. Dodela sportskih priznanja biće upriličena na ceremoniji svečanog zatvaranja takmičenja u nedelju, u 14 časova.\nAeroklub „Zrenjanin“ poziva sve zainteresovane građane da u subotu i nedelju prate takmičenje iz bašte kluba ljubitelja vazduhoplovstva „Eskadrila“ na aerodromu “Ečka”, koja se nalazi neposredno pored cilja na koji će padobranci takmičari vršiti doskok.\nOdržavanje i organizaciju takmičenja, pored ostalih, pomogli su Ministarstvo unutrašnjih poslova Srbije i kompanija „Gomex“.\nTagoviAero klub "Zrenjanin" Aerodrom "Ečka" Otvoreno padobransko prvenstvo Srbije padobranci\n„Premium chicken“ otišao u stečaj: Firma nema imovinu, ostali samo dugovi\nZrenjanin danas jedan od najtoplijih gradova u Srbiji\nMališani za mališane: Zrenjaninskom vrtiću „Leptirić“ uručen poklon\nLSV: Odakle SSP ideja da deli sertifikate o pripadnosti opoziciji?\nItalijanska kompanija traži motivisane osobe za rad u sektoru održavanja


Skandal: Nata zbog Ćazima traži i crkveni razvod?! : Crveni tepih\nSkandal: Nata zbog Ćazima traži i crkveni razvod?!\nDok Nataša Bekvalac uživa u ljubavi sa biznismenom Ćazimom Osmanijem Feliksom, njen crkveni brak sa proslavljenim vaterpolistom Danilom Ikodinovićem i dalje nije raskinut, pa ona, kako piše beogradski “Alo!“, hoće to da reši ne bi li u potpunosti bila slobodna!\nNaime, Bekvalčeva se, kako već i ptice na grani znaju, zvanično razvela od svog bivšeg supruga, ali samo građanskim putem, tako da je sada, kako saznajemo, u dilemi šta da radi jer, kako se narodski kaže, “živi u grehu“.\n- Dobro je poznato da Nataša nije planirala da se crkveno razvede, jer nije smatrala da za tim ima potrebe. Uvek je pričala, pa čak i za medije, kako ne želi pred Bogom da se rastavi od Dače. (“Postoji jedna divna rečenica koju mnogo volim, a koja glasi – što bog spoji, neka čovek ne razdvoji. E sada, da li nam se to desilo… Dozvolite da i to, poput mnogih stvari, ipak ostane između nas dvoje!“, rekla je ne tako davno za jedan nedeljnik). Međutim, sada već postoji mogućnost da se predomisli – rekao je za “Alo!“ izvor blizak pevačici i dodaje da su se u njenom životu mnoge stvari promenile.\n- Njena nova veza i još uvek važeći brak u crkvi ne idu zajedno, čega je i ona sama svesna, ali je razvod dugačka i komplikovana procedura. Za takvu stvar se mora konsultovati i sa Danilom, jer crkveni sud mora da utvrdi krivicu, pošto sporazumni razvod u ovom slučaju nije moguć. Ipak, s obzirom na to da je trenutno ludo zaljubljena u čoveka koji nije njene vere, sve je moguće, a čuo sam da je sa nekim prijateljima i otvoreno pričala o tome da će uskoro tražiti crkveni razvod. Nataši sada nije lako, jer sebe doživljava kao pravoslavnu vernicu, a sa druge strane, kad se zaljubi, ne priznaje nikakve granice – zaključuje izvor lista “Alo!“.\nSvetlanaP said on 06/10/2011 at 07:18\nTaman je nije bilo “dva dana”!